Potraga za državnikom | evroFEDERALIST\n← UK-EU odnos: Argument u prilog „pridruženog članstva“\n12.12.12: Vreme je za odluku! Vreme je za ustavni Konvent za Evropsku federaciju! →\nPosted on 11/12/2012 | Ostavite komentar\nPiše: Nikola M. ŽIVKOVIĆ\nTokom svog uvodnog izlaganja na konferenciji „Evropa, Nemačka, Srbija – na koji način nas spaja Konrad Adenauer?“ izložio sam tri teze koje se odnose na značaj Adenauera.*\nKonrad Adenauer – državnik\nPrva teza određuje da se uspeh jednog političkog projekta i političkog delovanja, može vrednovati prema postojanosti i prepoznatljivosti njegovih pozitivnih posledica. Upravo je ova teza bila jedan od polaznih motiva interesovanja o Konradu Adenaueru, jer skoro 50 godina nakon što je Adenauer napustio mesto kancelara Nemačke, njegovi uspesi su i dalje prepoznatljivi i postojani. Njegovo političko nasleđe duboko je utkano u temelje moderne Nemačke i Evrope, a danas u određenoj meri ugroženo.\nPod uspehom političkog projekta Adenauera podrazumevam sledeće: na unutrašnjem planu, Adenauer je predvodio rekonstrukciju uništene i poražene zemlje u skoro svakom aspektu – društvenom, političkom i ekonomskom. Sa svojim najbližim saradnicima transformisao je nemačku privredu u vodeću industrijsku silu, pozicionirajući je na treće mesto u svetu. Izgrađen je politički sistem zasnovan na vladavini prava, građanskim pravima i slobodama, otklanjajući sve dileme o demokratičnosti nemačkog društva. Istovremeno, na planu spoljne politike, politikom pomirenja, dijaloga i doslednom politikom svrstavnja vodio je zemlju od potpune političke izolacije do pozicije ravnopravnog aktera među zemljama zapadne civilizacije. Proces evropskih integracija, praćen politkom pomirenja i izgradnje poverenja, pre svega sa Francuskom, uz jak oslonac na SAD kao primarnog partnera činili su osnovu spoljnopolitičke agende Adenauerove vlade i vodili su Nemačku, ne samo ka brzom povratku suvereniteta, već i ka značajnom mestu u međunarodnoj politici.\nPosebnost uspeha Adenauerovog političkog projekta dobija na značaju kada se uzmu u obzir ozbiljnost i broj problema sa kojim se suočio po preuzimanju kancelarske pozicije. Nemačko društvo iscrpljeno ratom, opterećeno bremenom poraza, sramote i krivice. Zemlja razorena u pobedničkom, ali osvetničkom i zločinačkom zanosu savezničkh sila, koji je, između ostalog, ostavio većinu porodica bez krova nad glavom. Skoro 11 miliona izbeglica, od kojih preko milion etničkih nemaca surovo proteranih nakon rata sa teritorja drugih evropskih zemalja. Nepoverenje, unutar društva, pojedinca prema pojedincu, pojedinca prema državi, institucijama i demokratiji, spolja prema okupatorima i namerama drugih. Nepoverenje drugih prema Nemačkoj i dominantno osvetničko raspoloženje u nameri da se Nemača ponizi.\nU takvim okolnostima odgovornost, doslednost i nepokolebljivost u odbrani i ostvarivanju ključnih strateških i nacionalnih interesa postali su prepoznatljiva osobina prvog kancelara. Dodatni uspeh njegove politike ogledao se i u činjenici da su sve ključne političke partije Nemačke prihvatile i stale u odbranu Adenauerovih dostignuća po njegovom odlasku, iako su neke od njih bile najljući protivnici i žestoka opozicija. Naročito se u tome izdvajala Socijal-demokratska partija Nemačke (SPD), za koju se mislilo da će ostvariti pobedu na prvim izborima 1949. godine. Njen tadašnji lider i kandidat za kancelara, nekadašnji zarobljenik u nacističkom logoru, Kurt Šumaher nastupao je u kampanji sa radikalno suprotnim političkim programom u odnosu na CDU, osim u jednoj tački – antikomunizam.\nVrlo brzo, još za vreme Adenauerove vlade, građani Nemačke su njega prepoznali kao “državnika koji je učinio za Nemačku više nego iko pre njega”.Njegovo viđenje ujedinjene Evrope i evropske Nemačke, a ne nemačke Evrope, polazna je tačka za suočavanje sa sveopštom krizom u kojoj se danas nalazi Evropa.\nEvropa i Nemačka – zašto smo zajedno?\nTime dolazimo do druge teze koja se pre svega odnosi na EU, a delimično in a Nemačku – u traganju za izlaskom iz krize EU, u kojoj se Nemačka našla u centru pažnje zbog svoje vodeće uloge, potrebno je vratiti se prvobitnim dilemama i motivima evropskog ujedinjenja očeva osnivača EU i posleratne generacije građana, generacije “nikad više”. Mogli bismo to uslovno nazvati – resetovanje sistema na početne parametre. Pod parametrima ovde ne podrazumevam neposredne okolnosti početka procesa evropskog ujedinjenja, već pre svega na stanje uma i rasprava “očeva osnivača”, svest o neophodnosti postavljanja bazičnog i konstitutivnog pitanja: Zašto se mi ujedinjujemo? Zašto smo mi zajedno? Ko smo mi? Odgovori na ta pitanja su egzistencijalnog karaktera i preduslov su konstitucionalizacije jedne zajednice. Otvorena javna debata je od suštinskog značaja za uspeh tog procesa, njegova pretpostavka. Srž samog problema leži u višedecenijskoj neodgovornosti evropskih političara i zanemarivanju tog “pitanja nad pitanjima”. Zato se danas suočavamo sa odsustvom vizija, letargijom, polu-strategijama, kao i izuzetno poražavajućom XIX vekovnom renacionalizacijom evropskog prostora. Nije bilo hrabrosti niti spremnosti da se napravi taj kvalitativni iskorak ka izgradnji istinske političke unije, te se danas lideri batrgaju u posledicama sopstvenog nedelovanja i odustvu volje za takav projekat unutar društava kojima pripadaju. Posledica takvog (ne)postupanja je da građani ne razumeju, zbunjeni su, ništa im nije ponuđeno, nisu spremni da olako podrže sažvakane projekte bez ikakve rasprave. Odustvo ideja i novih odgovora kako se suočiti sa izazovima je najveća pretnja po jednu zajednicu i danas po Evropu. Posrtanje evropskih država ka nacionalnim rešenjima i jačanje pro-nacionalih diskursa je dokaz ozbiljnosti i dubine krize, jer to predstavlja stari i retrogradni odgovor na nove probleme i izazove. Renacionalizacija Evrope je put sigurnog povratka onih strahova za koje smo mislili da su postali samo deo noćnih mora. Izazovi za Evropu ne dolaze samo iznutra, iako oni trenutno jesu dominirajući. Izazovi koji će tek ošamariti Evropsku uniju, odnosno njene države, naročito ukoliko izaberu put daljeg jačanja državnih prerogativa, jesu spoljašnje prirode. Dalekosežne promene međunarodnih odnosa i uspon novih i mnogih aktera na globalnoj sceni prete da odvedu EU u globalnu političku, ekonomsku i bezbednosnu beznačajnost. Potrebno je da se države Evrope otresu evropocentričnog viđenja sveta i političke mape sa Evropom u njenom središtu, i dobro se zamisle o svojoj o kontinetalnoj veličini i poziciji. Nemačka i Francuska su bez EU globalno beznačajne, srednje sile koja bi se brzo našle u ulozi objekta, a ne subjekta međunarodnih odnosa. Potrebno je razbiti izluzije o globalnom značaju i veličini pojedinačnih nacija i nacionalnih država.\nDanas Nemačka, a pre svega tu mislimo na Agelu Merkel, koketira sa idejom dublje integracije EU i njene federalizacije, kao najizglednijeg puta spasa evropskom projektu, ali svesna i pozicije u kojoj se našla sopstvenom krivicom zanemarivanja otvorene debate o tome kuda vodi dalje proces evropske integracije. Takvo flertovanje sa idejom federalizma u zavisnosti od publike kojoj se upućuje poruka ukazuje da je Angela Merkel pre spremna da se prikloni populističkim potezima kratkog dometa, što će sve češće biti slučaj imajući u vidu predstojeće izbore u Nemačkoj na jesen 2013. godine. Ipak, i pored ove možda oštre kritike, smatram da će veća prepreka u procesu dublje evropske integracije biti Pariz, poput situacije sa početka 50-tih godina, kada je Francuski parlament odbacio plan o formiranju političke unije.\nSrbija – simulacija države\nTreća teza se, konačno, odnosi na Srbiju – odsustvo adenauerovske odlučnosti, jasnih strategija, konkurentnih političkih programa i odgovornosti lidera političkih partija prema političkoj zajednici koju predstavljaju i vode, skupa čine Srbiju zarobljenom u jednu simulaciju političke kompeticije, a istinske interesno-ortačke, tajkunsko-klijentelističke fasadne demokratije. Državnik je reč koja nedostaje srpskom političkom rečniku. Postoje političari, postoje partijsko-interesna udruženja i njeni neprikosnoveni lideri, ali ne postoje državnici, nemamo političke partije koje bi snagom svog političkog programa i svima jasnih ostvarivih ciljeva koje žele da postignu bile spremne da vrednuju uspehe svojih politika. Iako nije lako, niti zahvalno, porediti dva istorijski udaljena perioda (iako sličnosti postoje), poruke Adenauera u Srbiji je lako preneti, jer se odnose na bazične vrednosti i osobine: doslednost, odgovornost i strastvena posvećenost u vođenju društva i sprovođenju političkog programa, jasna usmerenost ka ostvarivim ciljevima donose boljitak zajednici koju predstavljate.\nBez dileme, za mene to znači, bar u domenu spoljne politike, političko svrstavanje uz demokratska društva i bezkompromisno opredeljenje za nastavak reformi koje vode ka punopravnom članstvu u EU, uz posvećeno jačanje bilateralnih odosa sa Saveznom Republikom Nemačkom. Iako su date određene naznake da takvo raspoloženje postoji unutar nove vladajuće garniture, to je moguće postići samo putem odgovorne, iskrene (prema sebi i prema drugima), što znači pre svega kredibilne politike, koju je nažalost u Srbiji teško prepoznati.\n(*Izvod iz izlaganja Nikole M. ŽIVKOVIĆA, člana Biroa Unije evropskih federalista i Međunarodnog sekretara UEF Srbija, na konferenciji “Evropa, Nemačka, Srbija – na koji način nas spaja Konrad Adenauer?”. Konferencija je organizovana povodom 15 godina rada Fondacije Konrad Adenauer u Srbiji i predstavljanja knjige Nikole M. ŽIVKOVIĆA “Konrad Adenauer: karijera jednog državnika”, Fondacija Konrad Adenauer, Beograd, 2012.)\nOvaj unos je objavljen pod Budućnost EU, Evropski federalisti, Proširenje EU i označen sa državnik, KAS, Konrad Adenauer, Nikola M. Živković. Zabeležite stalnu vezu.


Poziv na zaštitu kolega - Društvo - Dnevni list Danas\nPočetna » Društvo » Poziv na zaštitu kolega\nZbog patrijarhove kazne docentu Vukašinu Milićeviću studenti PBF pokrenuli onlajn peticiju za odbranu prava na mišljenje\n2Piše: J. T. 03. aprila 2020. 09.43\nSveštenik Milićević kažnjen je posle emisije „Utisak nedelje“ u kojoj je tema bila pandemija virusa korona. On je, između ostalog, rekao da „crkve i verske zajednice treba da čuju reč stručnjaka i društva“ i ocenio da je veoma komplikovano organizovati sveštenike da po domovima pričešćuju vernike.\n– Ja mislim da je bolje organizovati pričešće pod bilo kojim uslovima, nego nikako. Ovo je veoma teško sprovodivo, ali nadajmo se da će se naći neki modaliteti. Ja ne znam kako to u ovoj situaciji, s obzirom da je Veliki post, može da se izađe u susret vernicima i da to opet bude bezbedno pričešćivanje po kućama, jer važe sve preporuke – socijalno distanciranje i izbegavanje kontakata“, napomenuo je Milićević. Njegov slučaj patrijarh Irinej je, kao nadležni arhijerej, stavio pred Crkveni sud.\nKazna, Patrijarh Irinej, utisak nedelje, Vukašin MilićevićBeograd\nAkademska zajednica pokazala solidarnost sa profesorom Kubatom\nManojlović: Peticije UZUZ na razliičite teme do sada podržane sa preko 250.000 potpisa\n03. aprila 2020. u 10.15\n08. aprila 2020. u 21.38\nPodrška za Vukasina!!!


Jokić: Pozitivno što je SDP ponudio predlog za razrješenje krize | Aktuelno\nNaslovna CRNA GORA Jokić: Pozitivno što je SDP ponudio predlog za razrješenje krize\nJokić: Pozitivno što je SDP ponudio predlog za razrješenje krize\nPredsjednik Opštine Kotor Vladimir Jokić ocijenio je da je pozitivno što je Socijaldemokratska partija SDP u Kotoru ponudila predlog za razrješenje političke krize, kao i da će ga sagledati u kontekstu potrebe očuvanja opozicionog jedinstva na državnom nivou i građanskih protesta, koji su u toku.\nPredsjednik Opštine Kotor Vladimir Jokić ocijenio je da je pozitivno što je Socijaldemokratska partija SDP u Kotoru ponudila predlog za razrješenje političke krize, kao i da će ga sagledati u kontekstu potrebe očuvanja opozicionog jedinstva na državnom nivou i građanskih protesta, koji su u toku. Jokić je Televiziji Vijesti saopštio da će predlog SDP-a razmotriti na stranačkim organima njegove partije Demokratske Crne Gore, i sjutra obavijesti javnost o konačnoj odluci.\n“Kao predsjednik Opštine imam obavezu da sagledam taj predlog iz svih uglova i da na osnovu toga zajedno, i na organima partije i zajedno sa drugim funkcionerima, donesem odluku o načinu na koji ćemo odgovoriti na ovaj predlog”, rekao je Jokić.\nPrema njegovim riječima ono što je pozitivno u svemu ovome jeste činjenica da postoji ta vrsta predloga SDP-a i da su u sedmici kada je zakazana sjednica Skupštine, “koja je bila predmet kontroverze cijele Crne Gore, kolege iz SDP-a izašle sa ovom vrstom predloga, tako da već sjutra ćemo javnost obavijestiti o definitivnom stavu.”\n“Ono što mogu da kažem jeste činjenica da smo i u ranijem periodu izražavali stav da treba prevazići krizu i očuvati opoziciono jedinstvo kada je ono i na državnom nivou i kada imamo masovne građanske proteste. Dakle, u tom pravcu ćemo gledati na ovaj predlog”, kazao je Jokić.\nSDP je najavio da će odustati od smjene Jokića ako on podrži raspisivanje lokalnog referenduma o izgradnji vezova za megakruzere u Kotoru.\nOsim toga su pozvali Jokića i da dostavi kotorskom parlamentu na odlučivanje odluke iz njegove nadležnosti oko Luke Kotor koje je, kako su naveli, Jokić sam donio na Skupštini akcionara Luke Kotor, kao i da se javno obaveže da će u slučaju odbijanja na referendumu ili bilo kog zahvata u akvatorijumu Luke Kotor bez zakonskih preduslova i saglasnosti UNESCO-a odmah podnijeti ostavku.\nPrethodni članakDrama kod Prijedora: Muškarac uhapšen nakon što je nožem napao oca, a onda pucao na policajca\nNaredni članakSjutra promjenljivo oblačno sa sunčanim intervalima\nSahrana planinara Radovića u utorak u Podgorici


Fond za zaštitu okoliša FBiH prvi u regionu pokrenuo Revolving fond | RTV SLON\nPočetna Vijesti Vijesti Fond za zaštitu okoliša FBiH prvi u regionu pokrenuo Revolving fond\nObjavio: admin - 05/09/2016 18:13\nFond za zaštitu okoliša Federacije Bosne i Hercegovine dobio je u Berlinu priznanje nakon što je prvi u regionu pokrenuo Revolving fond za finansiranje projekata energijske efikasnosti.\nDirektor Fonda Fuad Čibukčić predvodi delegaciju na skupu ”Green Energy Summer School”, u organizaciji UNDP-a, koji je do sad u saradnji s bh. institucijama dao značajan doprinos unapređenju energijske efikasnosti i zaštite okoliša.\nSkup, koji traje do 9. septembra, okupio je stručnjake i predavače iz ove oblasti, važne u procesu pristupanja BiH Evropskoj uniji.\nIz Fonda za zaštitu okoliša ističu da ovo priznanje ima posebnu težinu, a ubuduće će se druge zemlje iz regiona moći koristiti tu praksu.\nDirektor Čibukčić kazao je da ova institucija nastoji dati novi proizvod koji će doprinijeti značajnom ulaganju u oblast energijske efikasnosti i obnovljivih izvora energije.\n”S obzirom na to da će se 31 posto od ukupnih obaveza na putu pristupanja EU odnositi na energijsku efikasnost i zaštitu okoliša, značajno je što je napravljen ovakav iskorak. Uz to, Revolving fond je podsticaj industriji, ali i privatnom kapitalu da uđu za ove projekte”, podvukao je.\nJavni konkurs za dodjelu sredstava iz Revolving fonda za finansiranje projekata energijske efikasnosti još je otvoren. Sredstva se dodjeljuju s grace periodom maksimalno do 12 mjeseci, fiksnom kamatnom stopom od dva posto godišnje, dok je rok zajma do sedam godina uključujući grace period.\nZvizdić-Mogherini: Napredak BiH u evropskim integracijama najvidljiviji do sada\nSaobraćajna nesreća na putu Srebrenik-Orašje


Međunarodni Tamburica fest u Novom Sadu - TU Magazin\nMeđunarodni Tamburica fest u Novom Sadu\nBy redakcija on\t Jun 8, 2018 DOGAĐANJA, TURIZAM\nMeđunarodni tamburaški festival Tamburica fest, održaće se Novom Sadu i Petrovaradinskoj tvrđavi od 20. do 23. juna 2018. godine, festival koji se našao među 24 najbolje organizovanih manifestacija i turističkih događaja na nivou cele republike.\nTamburica fest će ove godine trajati 4 dana, a misija festivala je afirmisanje tamburaške muzike i tamburice kao instrumenta, negovanje tradicije, saradnje i prijateljstva učesnika i umetnika na međunarodnom nivou.\nNa 11. Tamburica fest učestvovaće više od pet stotina učesnika, najveći tamburaški orkestri iz zemlje, regiona i Evrope, a prijatelj ovogodišnjeg festivala je Narodna Republika Kina, što dovoljno govori o internacionalnom karatkeru festivala, pa će Petrovaradinska tvrdjava ponovo potvrditi epitet Novog Sada za evropsku prestonicu kulture 2021. godine.\nTokom trajanja festivala, brojni orkestri će izvoditi tradicionalne kompozicije, neke nove autorske pesme, a na tvrđavi će se održati takmičenje za najboljeg izvođača. Tamburica fest će biti održan na dve lokacije, u starom jezgru grada i na Petrovaradinskoj tvrđavi.


Otvorena izložba fotografija „Stene – skrivene boje i oblici“, autora Darka Timotića\nOtvorena izložba fotografija „Stene – skrivene boje i oblici“, autora Darka Timotića\nU petak 24.februara 2017.godine u Pokrajinskom zavodu je otvorena izložba fotografija pod nazivom „Stene – skrivene boje i oblici" autora Darka Timotića. Na otvaranju izložbe su govorili Dr Biljana Panjković – direktorica Pokrajinskog zavoda, akademik prof. dr Slobodan Marković – sa PMFa, Deprtman za geografiju i turizmologiju, docent dr. Zoran Miladinović – sa Rudarsko-geološkog fakulteta u Beogradu i autor.\nAutor izložbe, Darko Timotić diplomirani inženjer geologije za paleontologiju, je izabrao najinteresantnije primerke stena i minerala koje je stavio ispred objektiva fotoaparata, kako bi nam prikazao lepotu koja je skrivena od oka običnog posmatrača. Odabrane fotografije pobuđuju maštu i teraju na razmišlјanje o nastanku stena i minerala i njihovom značenju.\nNa fotografijama su pokazani primerci poludragog i dragog kamena iz celog sveta sa posebnim akcentom na primerke sa lokaliteta u Srbiji. Jedan od najpoznatijih lokaliteta je „Kozije brdo" koji se nalazi u granicama NP „Fruška gora" i važan je objekat geonasleđa Srbije jer je značajan za sagledavanje geološke građe i istorijsko-geološkog razvoja litosfere u Panonskoj regiji i Podunavlјu.\nIzložbom se publici prikazuje geodiverzitet sa umetničke tačke gledišta. Ovaj način povećava zainteresovanost pojedinaca, kao i šire zajednice, za upoznavanje sa mineralima, stenama i fosilima, što doprinosi većem interesu za pojave u prirodi, njihovom očuvanju i negovanju. Jedan od cilјeva ove izložbe je povećanje svesti o potrebi ekološkog pristupa pojedinaca i društva u očuvanju prirodnog okruženja i geološkog nasleđa.\nProjekat „Stene - skrivene boje i oblici" finansiran je putem konkursa #Zajednicizajedno2016 kompanije NIS. Izložba će biti otvorena do 24.marta 2017.\nfoto: Bojan Milenic, Bojana Dosenovic\n« POZIV - FOTO IZLOŽBA „STENE - SKRIVENE BOJE I OBLICI“, DARKO TIMOTIĆ\nSivi soko (Falco peregrinus) uspešno zbrinut i vraćen u prirodu »


Adel: Najbolji sa najboljima\nOd kako se vratila na muzičku scenu i predstavila novi album 25, Adel ne prestaje da obara rekorde slušanosti. Iako je album izašao novembra 2015. godine, s obzirom na rezultate, može se smatrati jednim od najzačajnijih muzičkih trenutaka u 2015. godini.\nAdel peva sa Džejmsom Kordenom\nI'm an Englishman in New York svojevremeno je pevao Sting, a sada nam britanska zvezda Adel i Džejms Korden daju jednu potpuno novu dimenziju vožnje britanaca u Americi.\nAdel dobija film?\nSvetski mediji plasirali su vest da će jedna od najpopularnijih pevačica u svetu dobiti i svoj film.\nAdel ubedljivo prva\nIako je krajem godine, u novembru predstavila album "25" Adel je uspela da za nepuna dva meseca nadmaši sve rekorde i postane najprodavaniji izvođač u 2015. godini.\nAdel: Suze i nagrade\nBitanska pevačica Adel, na ovogodišnjoj dodeli BRIT nagrada u O2areni uLondonu okupio je njihove najveće umetnike, a pažnja medija posebno je bila usmerena na Adel, koja prilikom uručenja nagrade nije mogla da suzdrži suze.\nAdel i Mocart bi bili sjajan duo\nPoslušajte ovaj muzički eksperiment. Nećete moći da se otrgnete od utiska da bi ingeniozni Mocart i talentovana Adel bili sjajan muzički par.\nJoš jednom pokazala zašto je zvezda\nBritanska pevačica Adel, poznata je kao prirodna osoba koja uvek izlazi u susret svojim fanovima, a ovoga puta Adel je prihvatila poziv na venčanje para iz publike koji je prisustvovao njenom koncertu.\nBillboard: Ovo je Adelina godina\nBillboard tradicionalno sumira umetnike koji su u prethodnoj godini ostvarili najznačajnije uspehe, a 2016. godina je, kako tvrde, potpuno bila u znaku planetarne zvezde Adel.


Skakavci, korona virus i smrtonosne poplave "trostruka su pretnja" milionima ljudi širom Istočne Afrike, upozorili su zvaničnici, dok je Svetska banka najavila program pomoći od 500 miliona dolara za zemlje pogodjene istorijskom najezdom pustinjskih skakavaca.\nZa najezdu skakavaca u Istočnoj Africi, koji se broje u milijardama, kakva u nekim zemljama nije zabeležena već 70 godina, delimično su krive klimatske promene.\nDodatna pretnja koja ugrožava region je korona virus koji je već zarazio oko 20 odsto onog dela svetske populacije kojoj ionako preti glad, uključujući milione u Južnom Sudanu i Somaliji.\nJemen, na obližnjem Arapskom poluostrvu takodje je ugrožen, a zvaničnici Ujedinjenih nacija upozoravaju da će, ukoliko skakavci ne budu suzbijeni, zaraćeni Jemen postati i "rezervoar za širenje zaraze" u regionu.\nKarantin zbog pandemije usporio je napore vlasti da se izbore sa insektima, posebno jer iz uvoza nema pesticida neophodnih za prskanje iz avona koje je jedini efikasan način suzbijanja.\n"Za sada nema opšte najezde, ali bude li jakih kiša tokom leta i ako ne bude uspelo suzbijanje skakavaca, mogla bi do kraja godine da se pojavi i opšta najezda", rekao je zvaničnik Organizacija UN za hranu i poljoprivredu (FAO).\nFAO apeluje za pomoć i planira da poveća iznos na 310 miliona dolara pomoći za milione ljudi širom Etiopije, Kenije i drugih zemalja, uključujući poljoprivrednike i stočare.\nVeć je oko 400.000 hektara zemlje zaštićeno od skakavaca, ili dovoljno useva da se nahrani oko pet miliona ljudi, rekao je Dominik Buržeo, direktor FAO-a za vanredne situacije, "ali to je samo jedan deo jednačine".\nBroj skakavaca i dalje raste uprkos naporima za njihovo suzbijanje, a kombinacija sa pandemijom i poplavama može imati "katastrofalan efekat", rekao je generalni direktor FAO-a Ku Dongju.\nFAO u svojoj najnovijoj proceni kaže da je situacija u delovima Istočne Afrike "izuzetno alarmantna", jer će se novi rojevi skakavaca pojaviti od sredine juna, što se poklapa s početkom sezone žetve.\nNovi program Svetske banke od 500 miliona dolara namenjen je pogodjenim zemljama Afrike i Bliskog Istoka, a Uganda, Kenija, Džibuti i Etiopija koristiće početnu pomoć od 160 miliona dolara, a Svetska banka priprema plan za pomoć Jemenu i Somaliji.\nU nedavnim poplavama u inače hronično sušnoj Istočnoj Africi, po podacima Medjunarodnog Crvenog krsta i Crvenog polumeseca, poginulo je skoro 300 ljudi, a 500.000 je raseljeno, te nema ko da suzbija skakavce, a drugde raste rizik od širenja virusa.


Mijatović o Tuzlanskoj kapiji: Srbija ne poštuje obaveze | BiH, Ratni zločini | Al Jazeera Balkans\nKomesar Vijeća Evrope za ljudska prava Dunja Mijatović optužila je Srbiju da ne poštuje međunarodne obaveze.\nMijatović je kazala da je važno sjećati se žrtava i preživjelih, i pamtiti patnje njihovih porodicaEPA\nKomesar Vijeća Evrope za ljudska prava Dunja Mijatović izjavila je danas da žrtve masakra na Tuzlanskoj kapiji zaslužuju pravdu i optužila Srbiju da ne poštuje svoje međunarodne obaveze u vezi s tim zločinom.\nPovodom 25. godišnjice zločina na Tuzlanskoj kapiji, gdje je Vojska Republike Srpske granatom ubila 71 osobu i ranila više od 130, Mijatović je rekla da pred sud još nisu izvedeni svi odgovorni za taj masakr i da se oni, poput mnogih drugih ratnih zločinaca u regionu, "kriju iza odbijanja nekih država da izruče svoje državljane optužene za ratne zločine ili da sarađuju na druge načine".\n"Najdrastičniji je slučaj Novaka Đukića, koga je sud Bosne i Hercegovine osudio za izdavanje naredbe za napad na Tuzlu, a on je pet godina poslije izricanja presude i dalje na slobodi u Srbiji jer presuda još nije sprovedena. To je šamar žrtvama masakra u Tuzli i flagrantno nepoštovanje od Srbije njenih međunarodnih obaveza u oblasti ljudskih prava", navela je Mijatović u pisanoj izjavi, prenijela Beta.\nNedostatak političke volje\nMijatović je kazala i da je važno sjećati se žrtava "tog gnusnog napada" i preživjelih, i pamtiti patnje njihovih porodica, ali je dodala da to nije dovoljno i da one zaslužuju pravdu.\n"Nažalost, zadovoljenje pravde u regionu i dalje sputava nedostatak političke volje za borbu protiv nekažnjivosti za zločine tokom rata, i sve veći napori da se podriju do sada postignuti rezultati", navela je Mijatović.\nDodala je da su negiranje zločina počinjenih u ratu, falsifikovanje činjenica utvrđenih pred Haškim tribunalom i veličanje ratnih zločinaca "postale ozbiljne prepreke u toj borbi".\n"Vrijeme je da zemlje u regionu depolitizuju zločine počinjene tokom rata i da posvete više pažnje potrebama preživjelih i porodica žrtava. Osiguranje pravde u vezi s počinjenim zločinima mora da bude jedan od glavnih političkih prioriteta u regiji", navela je Mijatović.\nSrbija rekonstrukcijom želi dokazati nevinost Đukića za Tuzlansku kapiju


Smirnoff red vodka 1L staklo cena akcija Srbija\nEPonuda > Piće > Alkoholno piće > Žestoka pića > Vodka > Smirnoff Vodka\nSmirnoff red vodka 1L staklo cene\nTrenutno nemamo slike za Smirnoff red vodka 1L staklo\nEPonuda nije internet prodavnica već Vam omogućava da brzo i lako nađete Smirnoff red vodka 1L staklo po najjeftinijoj ceni. Naš cilj je da kupci budu što bolje informisani o ponudi Smirnoff red vodka 1L staklo na tržištu Srbije. Vrlo lako nalazite željeni proizvod za kategoriju Vodka cene, ne morate da lutate od sajta do sajta za Smirnoff Vodka, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Smirnoff red vodka 1L staklo sa PRODAVCEM. EPonuda ne može da garantuje potpunu tačnost specifikacije i slika za Smirnoff red vodka 1L staklo. Pre kupovine, podatke za Smirnoff red vodka 1L staklo proverite na sajtu PROIZVOĐAČA.\nSmirnoff ice vodka 4x275ml stakloSmirnoff ice vodka 275ml stakloSmirnoff ice napitak 275ml stakloSmirnoff red vodka 1L stakloSmirnoff red vodka 500ml stakloSmirnoff red vodka 700ml stakloSmirnoff vodka ice napitak 4x275ml staklo


Ulaznice u prodaji: Veliki humanitarni spektakl u Krajini – inmedia.ba\nUlaznice u prodaji: Veliki humanitarni spektakl u Krajini\n0 25 Decembra, 2013 09:30\nU toku su posljednje i završne pripreme za veliki krajiški humani spektakl u režiji naših Zmajeva. Kao što je već i poznato, u organizaciji našeg reprezentativca Senijada Ibričića odigrat će se u Bihaću 03.01.2014. godine humanitara utakmica pod nazivom „Ibričić i prijatelji“, a sav prihod od ulaznica ide za izgradnju spomen obilježja tragično stradalim navijačima, Ljutim Krajišnicima (Hasib, Vildan i Almir), pri povratku iz Litvanije.\nNaime, jučer je u Bihaću održan posljednji sastanak Organizacionog odbora gdje su definisane preostale i završne stvari vezane za ovu utakmicu. U prodaju je pušteno 2. 000 ulaznica koje možete nabaviti u svim gradovima USK-a po cijeni od 10 KM. Također, molimo sve one koji paniraju doći i podržati ovu humanu akciju da ulaznice nabave na vrijeme, zbog nepotrebnih gužvi i komplikacija.\nPored generalnog pokrivitelja ove manifestacije Općine Bihać i načelnika mr.sci. Emdžada Galijaševića, u realizaciju ovog projekta uključio se i N/FS BiH na čelu sa predsjednikom Elvedinom Dinom Begićem i generalnim sekretarom Jasminom Bakovićem, koji su također najavili svoj dolazak kako bi odali počast tragično stradalim navijačima, Hasibu, Vildanu i Almiru.\nPrema do sada poznatim imenima koji će doći u Bihać možemo sa sigurnošću reći da nas očekuje najveći fudbalski spektakl do sada na ovim prostorima, gdje ćete moći uživati u majstorijama našim Zmajeva, ali i na dijelu ćemo moći vidjeti naše glumce, pjevače, novinare… Uz sav taj užitak činimo i veliki humani gest, jer svojim dolaskom pomažete u izgradnji spomen obilježja koje će zauvijek podsjećati na naše Ljute krajišnike, te ćemo ih skloniti od zaborava.\nProgram počinje u 17:00 h u Gradskoj dvorani „Luke“, a poslije revijalnog sportskog programa druženje se nastavlja uz after party u disco clubu „Planet Hollywood“.\nPRODAJNA MJESTA ZA ULAZNICE PO GRADOVIMA USK-A:\n– Sportski Savez USK ( Od 8:00 h – 15:00 h )\n– Caffe : “Kaffers-Centar”\n– Caffe: „Armani“ , „Grand“ i „La Costa“\n– Vrnograč: Alcom – Commerce\n– Caffe: „17“\n– Restoran „Swis“\nAkcija “Nije teško biti human”\nPoznati finalisti sanske audicije


Plaketa povodom Svetskog dana Roma – Semendria\nPlaketa povodom Svetskog dana Roma\n10. april 2014. DRUŠTVO – Grad Smederevo jedan je od dobitnika plakete za izuzetan doprinos unapređivanju položaja i poboljšanju kvaliteta života Roma u Republici Srbiji, kao lokalna samouprava koja je najviše doprinela inkluziji Roma. Nagradu je primio član Gradskog veća grada Smedereva, dr Ivica Jevtić.\nNacionalni savet romske nacionalne manjine Srbije povodom obeležavanja 8. aprila – Svetskog dana Roma, organizovao je u utorak u beogradskom Domu omladine svečanu manifestaciju Iskorak u vremenu.\nNa skupu su učestvovali brojni eminentni gosti iz zemlje i inostranstva, predstavnici stranih ambasada, relevantnih međunarodnih organizacija, nevladinih organizacija i državnih institucija.\nTom prilikom, dodeljene su nagrade Zlatni točak u više kategorija i to: državne institucije, ambasade, međunarodne organizacije, nevladine organizacije i pojedinci koji su dali najveći doprinos inkluziji Roma, kao i laptopovi za deset najuspešnijih studenata romske nacionalnosti.\nPrethodno je otvorena izložba fotografija najpoznatijih Roma sveta, prikazan dokumentarni film A ti bože preživi, održana sesija o stradanju Roma u Drugom svetskom ratu i prezentacija Nacionalnog saveta romske nacionalne manjine Srbije.\n« Jeste li spremni za ‘Street Football’?\nBeogradska filharmonija svira za najmlađe u Smederevu »


Živa vatra i užički muzičari za bolnicu – ZoomUe\nŽiva vatra i užički muzičari za bolnicu\nby Vesna Đurović · 28 септембра, 2016\nUŽICE- Užička grupa Živa vatra tokom humanitarne akcije i prvog Užice Baby fest-a prikupila je sredstva i kupula 104 posteljine i 100 jastuka za opremanje porodilišta,ginekologije i dečje hirurgije Opšte bolnice Užice.\nMiloš Nikolić na današnjoj konferenciji za novinare istakao je da Živa vatra poslednjih godina isključivo radi humanitarne koncerte ,kao i da će akcija pomoći užičkoj bolnici biti nastavljena.\n„Nastavljamo sa akcijom prikupljanja sredstava za nabavku dušeka za bolnicu.U predhodnoj akciji sakupljeno je 180.000 dinara,zahvaljujući koncertu i učešću užičkih muzičara u akciji,koji su donirali sredstva za nabavku posterljina i jastuka.Nadam se da ćemo uspeti da uspešno organizujemo i nabavku dušeka“,rekao je Nikolić.\nDirektorka Opšte bolnice Užice Jelena Raković Radivojević zahvalila se svima koji su se uključili u ovu humanitarnu akciju.\n„U bonici imamo 740 kreveta i nedovoljno sredstava da redovno obnavljamo dušeke na svim odeljenjima.Ovakve akcije doprinose boljim uslovima za boravak pacijenata u bolnici“,istakla je Radivojevićeva.\nU akciju je uključen i Gradski kulturni centar ,a direktorka Jelena Vasović istakla je da će ova institucija inicirati da se u akciju uključe i grad Užice i Zlatiborski okrug.\nTags: baby festopsta bolnica uzice\nObeležen Međunarodni dan multiple skleroze (video)\nNext story Program obeležavanja Dana grada Užica\nPrevious story Poginuo radnik Jedinstva prilikom pada sa dizalice


Šest koncerata za sedam dana na Kraljevom trgu – Zlatibor.News\n10/08/2015 ZlatiborNewsComments Off on Šest koncerata za sedam dana na Kraljevom trgu\nOve nedelje posetioci Zlatibora će moći da prate čak šest muzičkih nastupa u sedam dana. Večeras će se publici na Kraljevom trgu predstaviti Enter bend, dok će sutra u utorak nastupiti Tropico bend.\nU sredu će na letnjoj sceni na Kraljevom trgu nastupiti KUD Zlatibor, dok će istog popodneva na kupalištu u Mušvetama biti organizovana “Letnje žurka 2015” gde će za muziku biti zadužen DJ Laza.\nNa Kraljevom trgu će u petak nastupiti grupa So Sabi koja donosi mešavinu latino ritma i afričkog zvuka. Grupa Legende će se zlatiborskoj publici predstaviti u subotu, a u nedelju sledi koncert “Magična gitara – muzičko putovanje oko sveta” Uroša Dojčinovića.\nTagged koncerti, kraljev trg, legende, muzika, so sabi, torpico, zlatibor, zlatiborsko kulturno leto\nČlanovi Republičke izborne komisije su na 46.sednici doneli rešenje kojim se proglašava Izborna lista BORIS TADIĆ – Nova demokratska stranka – Zeleni, LSV – Nenad Čanak, Zajedno za Srbiju, VMDK, Zajedno za Vojvodinu, Demokratska levica Roma, za izbore za narodne poslanike Narodne skupštine, raspisane za 16. mart 2014. godine. Ova izborna lista je jedanesta lista […]


Kojić: Spomenik na Kazanima još jedna podlost i podvala srpskim žrtvama – mojKontakt portal – Radio Televizija Kontakt\nPostavljanje spomenika na Kazanima predstavlja svu podlost političkog Sarajeva i još jednu podvalu srpskim žrtvama rekao je Srni predsjednik Organizacije porodica zarobljenih i poginulih boraca i nestalih civila Srebrenice Branimir Kojić.\n“Dok god na tom mjestu ne bude spomen-obilježje koje će nedvosmisleno biti simbol istine mi nemamo pravo da se pomirimo sa tim da je taj spomenik postavljen iz dobrih namjera”, poručuje Kojić.\nOn je naglasio da mjesto koje je bilo mjesto strašnih zločina, najgnusnijih ubistava Srba, zaslužuje da bude dostojno obilježeno.\nKojić je istakao da su na spomen-obilježju morala biti uklesana imena svih žrtava koje je ubijala takozvana Armija BiH.\n“Juče se na Kazanima nije osjetio miris tamjana, nije bio prisutan pravoslavni sveštenik, ali je zato bio Kristijan Šmit, koji se već podvukao pod skute političarima iz Federacije i ne krije da je ovdje došao da izigrava visokog predstavnika i da nam dodaje svakim danom sve više soli na rane. Ovaj spomenik koji je postavljen je još jedna podvala međunarodne zajednice prema Republici Srpskoj”, naglašava Kojić.\nNa Kazanima, području Starog Grada u Sarajevu, juče je otkriveno spomen-obilježje posvećeno ubijenim sarajevskim Srbima tokom 1992. i 1993. godine.\nPolitičari iz Sarajeva gotovo tri decenije skrivaju tačan broj ubijenih Srba iz ovog grada, koji su odvedeni iz svojih domova u ratnim godinama i ubijeni na Trebeviću na lokalitetu Kazani, pa bačeni u neku od jama.\nGdje se mogu spaliti vakcine koje su propale u Srpskoj


Mediji iz RS-a: Paintball klub iz Cazina predstavili kao “Izetbegovićeve paravojne jedinice” (FOTO)\nAirsoft paintball klub “Crna munja” demantuje navode medija u RS-u o povezanosti sa Bakirom Izetbegovićem i navodnom “pripremanju paravojske od strane člana Predsjedništva BiH”.\n“Airsoft klub „Crna munja“ se ovim saopštenjem javno ograđuje od gnusnih laži i izmišljotina koje su objavljene u prilogu na ATV Banja Luka, dana 25. novembra 2017. U spomenutom prilogu na ovoj televiziji naš klub se bez bilo kakve provjere i informisanja proglašava paravojnom formacijom, što je za sve naše članove i simpatizere skandalozno i šokantno. Ova televizija u svom prilogu dalje navodi da je naš klub direktno povezan sa gospodinom Bakirom Izetbegovićem, i njegovim političkim aktivnostima, što također dematujemo i napominjemo da naš klub nema nikakve veze sa politikom i političkim dešavanjima u BiH.\nAirsoft klub „Crna munja“ je osnovan 2010. godine i od prvog dana smo otvoreni za javnost, svaki obični građanin, novinar i bilo ko drugi, može u svakom trenutku dobiti bilo kakvu informaciju o našem klubu, i svaka naša aktivnost je isključivo javna.\nMeđutim, spomenuta televizija je svojim prilogom javnosti zapravo poručila da se u RS-u igra airsoft, dok su u FBiH airsof klubovi navodno Bakirove paravojne formacije, što naravno nije tačno.\nDa bi smo u budućnosti spriječili zloupotrebu našeg kluba i općenito airsofta kao sporta, dužni smo da reagujemo na ovaj način”, navodi se u saopćenju airsoft kluba “Crna munja”.\nPodsjetimo, pojedini mediji u RS-u su objavili fotografije članova paintball kluba iz Cazina navodeći da se radi o “paravojnim formacijama” i “ilegalnoj vojsci” Bakira Izetbegovića.\nVijest o “paravnojnoj formaciji” iza koje tvrde da stoji Bakir Izetbegović, plasairale su srbijanske Večernje novosti, a koju su kasnije prenijeli mnogobrojni mediji u RS-u i Srbiji.\nŠvicarska / Bosanac se prevrnuo s prikolicom: Satima blokiran saobraćaj u tunelu


Obnovljen ekonomski dijalog Japana i Kine | PC Press\nObnovljen ekonomski dijalog Japana i Kine\n16. april 2018. 16. april 2018. Darko Topalović\nKina i Japan obnovili su danas ekonomske pregovore na visokom nivou, nakon zastoja od skoro osam godina. Dve strane, predvođene ministrima spoljnih poslova, sastale su se u Tokiju na četvrtom Japansko-kineskom ekonomskom dijalogu na visokom nivou, od kojih je prvi takve vrste održan u avgustu 2010. godine, prenosi agencija AP.\nJapanski ministar inostranih poslova Taro Kono je poručio da su se dve zemlje saglasile da bi potencijalni trgovinski rat mogao imati ozbiljne posledice po svetsku ekonomiju. “Delimo stav da će trgovinski rat, bez obzira na to koja država ga pokrene, imati veoma ozbiljne posledice po prosperitet međunarodne ekonomije”, rekao je Kono novinarima. Dodao je i da postoji mogućnost da Japan sarađuje sa Pekingom na kineskim projektima u okviru inicijative “Jedan pojas, jedan put”. “Prilično je moguća saradnja Japana s Kinom na različitim projektima iz te inicijative”, izjavio je on.\nTa inicijativa kineskog predsednika Xi Jinpinga, najavljena 2013. godine, ima za cilj izgradnju modernog “Puta svile”, koji će kopnenom i morskom trasom povezati Kinu sa jugoistočnom Azijom, centralnom Azijom, Bliskim istokom, Evropom i Afrikom. Kono i njegov kolega Vang Ji, koji je prvi kineski ministar spoljnih poslova na bilateralnim pregovorima u Japanu od 2009. godine, kopredsedavajući su ovim sastankom. Zabrinutost povodom trgovinskog spora između Kine i SAD konstantno je u porastu, nakon uzajamnih pretnji o uvođenju tarifa na različite vrste proizvoda.\nTagovi: carine, japan, Kina, Novi put svile, svetska ekonomija, Taro Kono, trgovinski rat, Vang Ji\n← Kinezi pokrenuli sajt za prijavu sumnjivih osoba i aktivnosti\nPrihodi Netflixa skočili 40 odsto →


Renoviran hotel “Srem”, u planu izgradnja spa centra i karting staze - Ozon Media\nSremska Mitrovica – U prisustvu mnogobrojnih zvanica juče je otvoren renovirani hotel “Srem” u Sremskoj Mitrovici. Čast da sa upravnikom hotela, odnosno Kazneno popravnog zavoda u čijem je sklopu i pomenuti objekat, Aleksandrom Alimpićem preseče vrpcu pripala je proslavljenom mitrovačkom fudbaleru Branislavu Ivanoviću.\n“Kazneno popravni zavod ima za cilj da renovira sve svoje objekte sa kojima raspolaže, a među njima je i hotel “Srem” i da na taj način potpomogne razvitku jednog od privrednih potencijala našeg grada, a to je turizam. Hotel “Srem” datira iz 60 – tih godina prošlog veka i od tada u njega su bila samo neka mala, sitna investiciona ulaganja, što znači da je ovo prvo veće ulaganje, ali i dobar način da se mi malo više nego što smo do sada otvorimo prema toj grani privrede, odnosno turizmu”, rekao je upravnik KPZ Alimpić.\nOn je objasnio da je s tim ciljem hotel nedavno u potpunosti renoviran i kompletno otvoren za građanstvo. Prema njegovim rečima u planu je da u okviru hotela u budućnosti bude izgrađen spa centar, a pored hipodroma koji se nalazi u neposrednoj blizini i karting staza, odnosno karting centar.\n“U sklopu hotela isprojektovali smo spa centar, a predvideli smo pored hipodroma i izgradnju karting centra, tako da će hotel sam po sebi da nudi mnogo sadržaja i nadam se privuče mnogo turista. Kad kažem turista mislim prevashodno na posetioce iz inostranstva, zato što mislim da je misija svih nas da Srbiju prezentujemo u najboljem svetlu i sa svim potencijalima i lepotama koje mi imamo”, dodao je Alimpić.\nOn je istakao da je ponosan i na činjenicu da će polovinom juna meseca muzej u okviru KPZ takođe biti otvoren za posetioce. Radi se o muzeju posvećenom upravo zatvoru koji datira još iz 19. veka, odnosno izgrađen je u period od 1895. do 1899. godine.\nOn se zahvalio svim prisutnim zvanicama na dolasku, posebno Branislavu Ivanoviću istakavši da je on jedan od najboljih ambasadora Sremske Mitrovice i da je velika čast što je upravo on simbolično otvorio hotel.\n“Branislav Ivanović je za mene sinonim pojedinca iz našeg grada koji je svojim radom, trudom, svojom upornošću i neiscrpnom energijom koju ima dosegao do titule jednog od najboljih na svetu. On je pravi primer kako se sve to isplati i upravo zato sledićemo njegov primer, radićemo konstantno kako bi bili sve bolji i bolji”, rekao je upravnik.\nIvanović se kratko zahvalio na ukazanoj časti da upravo on otvori hotel i poželeo upravniku puno sreće u budućnosti, brojne turiste i ostvarenje svih planova i zamišljenih projekata. On je poručio da je uvek tu za svoj grad i da će se u narednom period aktivnije uključiti u život lokalne zajednice.\nIspred lokalne samouprave otvaranju hotela prisustvovala je zamenica gradonačelnika Svetlana Milovanović, koja je podsetila na dosadašnju dobru saradnju Zavoda i grada, kao što je to bio slučaj pri realizaciji projekta azila za pse lutalice, organizovanju Sremskog poljoprivrednog sajma “Agrosirm”, festivala besedništva i drugo.\n“Grad zaista pokušava da sa Zavodom sarađuje u svim oblastima, ali ono na šta treba da se u budućnosti baziramo je svakako turizam. Sam hotel „Srem“ ima bogatu i vrlo zanimljivu istoriju, jer prva njegova namena bila je za smeštaj tadašnjih činovnika, a namenu koju ima i danas objekat je dobio negde 60-tih godina prošlog veka, znači posle II Svetskog rata, kako bi razne delegacije i inostrane i iz naše zemlje ovde mogle da borave kada dođu u posetu najznačajnim bivšim zatvorenicima prošlog veka. Danas je to neka sasvim druga priča, imamo jedan moderan objekat otvoren za sve posetioce našeg grada. Hotel “Srem” je sada hotel sa bogatom i zanimljivom tradicijom, dobrom uslugom, kapacitetima, propratnim sadržajima i grad svakako mora i treba da mu pruži podršku u daljem radu”, rekla je Milovanović.\nPrema rečima Svetlane Sabo, direktorice Turistike organizacije grada problem smeštajnih kapaciteta u Sremskoj Mitrovici je zahvaljujući hotelu „Srem” delimično umanjen.\n“Ističem uvek problem smeštajnog kapaciteta za ozbiljan tretman turizma kao privredne grane u razvoju jednog grada, a renoviranjem prostorija, soba i smeštaja u hotelu “Srem” mi svakako činimo značajan pomak u rešavanju tog problema i našeg nedostatka. Hotel “Srem” je prepoznao turizam kao ozbiljnu granu koja može da doprinese razvoju grada i ja im se zaista na tome zahvaljujem i nadam se da ćemo u toj oblasti zajedno uspešno raditi u budućnosti”, rekla je Sabo.\nFOTO, VIDEO Spektakl u Sremskoj Mitrovici, pesma jača od kiše, Mitrovčani horski pevali uz „Parni valjak“


Sednica Skupštine grada Niša, na kojoj je, 10. aprila, trebalo da se odlučuje o aerodromu "Konstantin Veliki", odložena je, a opozicione stranke i pokreti u Nišu, koje se protive predaji niške vazdušne luke na upravljanje državi, smatraju da je to pobeda građana, koji su protestovali zbog te najave.\nSaopštenje su potpisali DS, Dosta je bilo, Dveri, Levica Srbije, Narodna stranka, Niška inicijativa, Nova stranka, Pokret slobodnih građana i Pokret za Preokret.\nProtest u Nišu zbog aerodroma\nOni upozoravaju da borba za interese Niša i putnika nije gotova i da samo upornost i odlučnost da se ide do kraja mogu zaustaviti vlast u nameri da, kako tvrde, nanese štetu Nišu i građanima.\nBrnabić: Ljudi nisu protestovali kad od niškog aerodroma nije bilo ništa\nPredsednik i premijerka Srbije u međuvremenu su objasnili da grad Niš nije u stanju da sam upravlja aerodromom i omogući njegov dalji razvoj, te da prelaskom tog aerodroma u državno vlasništvo Niš neće biti oštećen, a da će država Srbija uložiti oko 20 miliona evra u njegovo unapređenje.\nPremijerka je rekla da je čudi što protesta nije bilo dok stvari nisu išle kako treba, već sada kada država namerava da investira.


Obeležena sedma godišnjica ubistva Zorana Djindjića\nSedma godišnjica ubistva premijera Srbije Zorana Đinđića obeležena je danas polaganjem cveća na spomen ploču u dvorištu Vlade Srbije i na grob u Aleji zaslužnih građana, kao i šetnjom do Novog groblja u Beogradu.\nU Aleji velikana, gde je Đinđić sahranjen, vence su položili supruga pokojnog premijera Ružica Đinđić sa sinom Lukom, predsednik Boris Tadić i brojni građani. Đinđiću su poštu odali premijer Mirko Cvetković i ministri u Vladi Srbije, fukcioneri i omladina DS-a, a cveće i vence na njegov grob položile su i delegacije stranaka G17 plus i SPO-a.\nToma Vukić, diplomirani biolog iz Šapca ovogodišnji je pobednik takmičenja Besede u Zoranovu čast, koje održano danas u Beogradu. Uručujući nagrade najboljima, predsednik Srbije Boris Tadić je poručio da se ciljevi koji su pred državom ne mogu ostvariti bez ogromne energije građana, pre svega mlade populacije:\n"Verujem da u Srbiji i dalje postoji spremnost. I nada i htenje. Postoji i obećanje. Moja namera je da ne bude nekoliko godina praznih obećanja, već da završim ovo što je Zoran započeo, a to ne mogu bez ovih mladih ljudi."\nU Narodnoj biblioteci danas je održana promocija novog izdanja knjige Zorana Đinđića "Jugoslavija kao nedovršena tvorevina", kao i digitalna kolekcija njegovih knjiga, naučnih članaka i prevoda. Kako je u uvodnom izlaganju rekao premijer Mirko Cvetković Đinđić se zalagao za novi socijalni konsenzus, odlaganje svih sporova i sukoba, zavrtanje rukava i uvođenje reda:\n"Zoran je imao cilj, znao je cilj i nepogrešiv osećaj za ritam promena. Umesto izolacije usmerio je Srbiju ka međunarodnim integracijama. Njegovo delo je najpotpunija strategija evropeizacije Srbije u njenoj modernoj istoriji. Zoran Đinđić je duboko razumevao epohu, odlično poznavao nacionalnu istoriju, jasno odredio prioritete i vratio duh ambicije u Srbiju."\nPrethodno, premijer Cvetković je, sa članovima kabineta, položio venac na spomen ploču u dvorištu Vlade Srbije na mestu gde je ustreljen Zoran Đinđić. Na istom mestu, poštu ubijenom premijeru odali su i bivši predsednik Vlade Srbije Zoran Živković i članovi njegovog kabineta.\n"Šetnjom za Zorana" od Simine ulice, do Vlade Srbije i Aleje veli-kana na Novom groblju,\nčlanovi LDP i brojni građani, predvođeni liderom stranke Čedomirom Jovanovićem i izvestiocem Evropskog parlamenta za Srbiju Jelkom Kacinom obeležili su godišnjicu Đinđićeve smrti:\n"Ja sam siguran da ćemo, oskupljajući se da bi obeležili taj tragični datum, mi iz godine u godinu sretati u boljoj Srbiji, onoj Srbiji o kojoj je on tako puno govorio i za koju je tako puno dao."\nHiljade građana danas su samoinicijativno posetili grob i odali počast ubijenom premijeru Zoranu Đinđiću. Godišnjica Đinjdićeve smrti obeležena je i u mnogim drugim gradovima Srbije uključujući i mesto njegovog rođenja Prokuplje.


Tanjug 11. februara 2022. 10:02\nBEOGRAD – Zamenik gradonačelnika Beograda Goran Vesić izjavio je danas da je Grad raspisao tender za kupovinu novih 80 trolejbusa u vrednosti od 47 miliona evra.\nVesić je rekao za Tanjug da se u voznom parku Grada trenutno nalazi 80 trolejbusa koji su stari 13 i po godina, te da očekuje da će u Beograd stići kvalitetni trolejbusi koji će omogućiti građanima komforan prevoz.\n„Vrednost tendera je 47 miliona evra, tražimo od onih koji će nam isporučiti trolejbuse da budu najkvalitetniji koji se proizvode na svetu“, rekao je Vesić.\nJedan on zahteva je, kaže Vesić, da trolejbusi imaju najmanje 10 kilometara autonomije, što znači da istovremeno budu i elektro-autobusi i trolejbusi.\n„Želimo da budu istovremeno elektro-autobusi i trolejbusi jer će moći da idu najmanje 10 kilometara bez pantografa kao elekro autobusi, što bi nam omogućilo da produžimo neke trolejbuske linije, da povežemo različite linije bez izgradnje mreže“, navodi Vesić.\nDodao je da će trolejbusi biti niskopodni, da će imati rampe za invalide i 78 slobodnih mesta i naveo da će se njihovom kupovinom u neredne četiri godine zameniti svi trolejbusi u Beogradu.\n„Od trenutka potpisivanje ugovora rok je 300 dana za isporuku 20 trolejbusa, a svake godine treba da bude isporučeno još 20 trolejbusa“, kazao je Vesić.\nZamenik gradonačelnika je podsetio da je Grad ove godine kupio 100 autobusa na prirodni gas i istakao da će prvih 20 stići u martu, a ostatak do kraja godine.\nPrema njegovim rečima, Grad će u narednih pet godina kupovati novih 100 autobusa na prirodni gas i dodao da je trenutno u funkciji 10 elektro-autobusa te da će se oni nabavljati i u narednom periodu.\n„Svake godine ćemo kupovati još 10 elektro-autobusa i na taj način širiti eko linije. Tako da ćemo 2030. godine kada budemo završili prve dve linije metroa imati oko 500 autobusa na ulicama koji će biti ili na prirodni gas ili elektro autobusi“, rekao je Vesić.


Foto: Održana prva stručna edukacija za omladinske lidere Crvenog križa - Zepce.Ba - Gradski informativni portal Žepča\nBiH :\tFoto: Održana prva stručna edukacija za omladinske lidere Crvenog križa\nEdukaciju je prošlo 40 omladinskih lidera iz strukture Crvenog križa FBiH i Distrikta Brčko. Stručna radionica je organizirana sa namjenom osnaživanja volonterskih kapaciteta, te pružanja mogućnosti mladim volonterima Crvenog križa za ličnim usavršavanjem, kako bi aktivnije i značajnije doprinijeli razvoju Međunarodnog pokreta Crvenog križa.\nCiljevi stručne edukacije su bili: Detaljno upoznavanje historijata, misije i programskih aktivnosti Međunarodnog pokreta Crvenog križa i Crvenog polumjeseca; Sticanje dodatnih i naprednih, praktičnih znanja i vještina primjenjivih u radu organizacija Crvenog križa uključujući projektni, organizacioni, uredski i event management; Upoznavanje sa ciljevima i aktivnostima Evropske omladinske mreže; i Kreiranje novih poznanstava značajnih za aktivno djelovanje u narednom periodu.\nTokom stručne edukacije obrađene su sljedeće teme:\n- Diseminacija o Međunarodnom pokretu Crvenog križa i Crvenog polumjeseca\n- Humanitarna diplomatija i društvene mreže\n- Liderske vještine\n- PR – Odnosi s javnošću\n- Priprema i realizacija PRESS konferencije\n- Projekt menadžment i izrada logičke matrice\n- European Youth Network\n- Youth Engagement in the RCRC Movement\nGost predavač na stručnoj radionici omladinskih lidera Crvenog križa, pored aktivnih mladih volontera Crvenog križa FBiH bio je Bas van Rossum, predsjedavajući Evropske omladinske mreže Crvenog križa i Crvenog polumjeseca. Učesnike je pozdravio i generalni sekretar Crvenog križa FBiH, Namik Hodžić i izrazio podršku Crvenog križa FBiH jačanju strukture mladih i osnaživanju volonterskih kapaciteta, te razvijanju dobre saradnje putem razmjene iskustava volontera.\nSvim učesnicima su po završetku stručne radionice dodijeljeni certifikati, a predsjedavajućem Evropske omladinske mreže i organizacije koja je omogućila njegov dolazak, holandskom Crvenom križu, uručene su zahvalnice.\nOrganizaciju Crvenog križa općine Žepče na ovoj edukaciji su predstavljali Magdalena Lupić u svojstvu lidera mladih, te Senaid Ajan kao stručni predavač i edukator.\nKao najvažniji zaključak ove edukacije jeste potpisivanje inicijative za formiranje organizacije mladih na nivou društva Crvenog križa/krsta i Crvenog plumjeseca Bosne i Hercegovine.\nUčesnici radionice su potpisali "Inicijativu mladih volontera Crvenog križa za formiranje strukture mladih na nivou Društva Crvenog krsta/križa BiH". Inicijativu je podržao i Bas van Rossum, predsjedavajući Evropske omladinske mreže (EYN) Crvenog križa i Crvenog polumjeseca, koji je bio i jedan od predavača tokom radionice.\nInicijativa je danas upućena Stručnoj službi Društva CK/K BiH, čime su učinjeni prvi zvanični koraci ka realizaciji ove ideje.\nU prilogu možete pročitati tekst Inicijative...\nViše iz kategorije: « Nakon poplava zagađena voda u pet gradova\t"NBI Ćurić" u TOP 5 najvećih poreznih dužnika u BiH »


Marko Louis objavio singl "Euridika" » Antrfile\nNaslovna VESTI Marko Louis objavio singl “Euridika”\nPosle brojnih rasprodatih koncerata u regionu, Marko Louis je predstavio novi sing.\nPesmom “Euridika” najavljuje treći studijski album, koji će na jesen objaviti za izdavačku kuću Lampshade Media. Nova numera je inspirisana grčkom mitološkom pričom o Euridici i Orfeju. Marko je autor muzike i aranžmana, dok je tekst napisala Maja Radivojević. Spot za “Euridiku” je snimljen u jedinstvenom ambijentu Bitef teatra u režiji Dragana Jereminova. Inače, sa ovim rediteljem Marko Louis je sarađivao i ranije. I to na spotovima za pesme “Karika”, “Raj za avanturiste” i “Cveće cafnalo” sa prethodnog albuma “Beskraj”.\nU spotu se pojavljuju umetnički plesači Luka Lukić i Tamara Pjević koji svojom plesačkom interpretacijom pričaju priču o ljubavnoj tragediji.\n– Posle prelepih koncerata po celom regionu i divnih reakcija publike, dobio sam ogromnu energiju da započnem sa radom za novi album. Super mi ide i neću dugo čekati da ga podelim sa svima. Nisam uopšte razmišljao koja pesma će biti prva nego sam znao da je to “Euridika”. Pesma takođe najavljuje letnje koncerte i festivale. Ovog leta ću nastupati na mojim omiljenim festivalima kao što su Arsenal Fest, Exit, Demofest, Arlemm… a biće i solo nastupa po celom regionu. Na Arsenal Festu 23. juna ću prvi put svirati novu pesmu uživo i pozitivno sam uzbuđen zbog toga – izjavio je Marko.\nNovi album će biti dostupan kako na digitalnim servisima, tako i po prvi put na LP ploči.\nDaj mi snage da u noć ne potonem\nDaj mi ton da spase me\nIz tame sena tvoja uvek prati me\nGrlim hladne predele\nBele ptice u vis nose me\nJa strepim sada nema te\nTi nestaješ, nestaješ\nAl’ kasno je,\nTi znaš da zvezda večno sja…\nDaj mi glas, da ovom pesmom vratim te.\nSunca daj da vodim te,\nDaj mi snage, da te dozovem\nI letimo u svitanje\nBespuće me guta, trnje bode me\nRužu tražim, nema je\nPrethodni članakNagrada “Strune od svetla” Nikoli Vranjkoviću\nSledeći članakBELEF 2018: Koncert “Nevernih beba” 30. juna u Bašti SKC-a


Ford i VW izneli nove detalje o dogovorenoj saradnji - Auto Republika\nFord i VW izneli nove detalje o dogovorenoj saradnji\n10/06/2020 - 15:40\nFord i Volkswagen su danas objavili da će obe kompanije lansirati po jedan gradski kombi, veći teretni minivan, mali pikap kamionet kao i elektromobil, a što će sve biti razvijeno u okviru globalne alijanse koja uključuje te firme i koja je najavljena još prošle godine.\nGradski kombi o kom se govori će biti razvijen od strane Volkswagena na osnovama aktuelne generacije vana Caddy, dok će kombi u čijoj će moći biti transport tereta težine do jedne tone biti osmišljen od strane ineženjera američke firme. Oba modela će se prodavati, odnosno nuditi kao dao game i jedne i druge firme.\nPovrh toga, VW će konstruisati, za američke standarde, mali pikap kamionet utemeljen na arhitekturi Forda Rengera, dok će prekookeanski entitet projektovati električno vozilo za Evropu a koje će biti utemeljeno na modularnoj platformi nemačkog konglomerata, navodi se u saopštenju koje su izdale obe kompanije.\nProizvođači su još prošlog jula objavili da je postignut načelni dogovor o formiranju alijanse, a sve sa ciljem deobe visokih troškova razvoja novih vozila i istraživanja novih tehnoloških rešenja.\nPrvi rezultati ortačkog rada će biti konfigurisani u kombi obličju i biće predstavljeni svetskoj publici već naredne godine. VW će početi s prodajom pomenutog pikapa tokom 2022. godine, dok bi se elektromobil našao u izložbeno-prodajnim salonima obe marke tek 2023. godine, navodi se u zajedničkoj izjavi.\nOrtačke firme očekuju da će uspeti da, u okviru alijanse, proizvedu ukupno 8 miliona četvorotočkaša iz segmenta minivanova i pikap kamioneta, dok Ford predviđa da će isporučiti više od 600.000 električnih automobila, razvijenih na temeljima Volkswagenove arhitekture.\nMoguće je da će biti i više električnih vozila iz ove saradnje. Izvršni rukovodilac Forda, Džim Farli je ranije danas na konferenciji za štampu organizovanoj u Deutsche Bank najavio početak montaže potpuno električnog legendarnog pikap kamioneta Forda F-150, kao i električnog teretnog kombija Transit.\nIz pomenutih kompanija je stigla i najava zajedničkog ulaganja u razvoj samovozećih automobila, i to tako što će VW investirati u kompaniju Argo AI, sa sedištem u Pitsburgu, a koja je u većinskom vlasništvu američkog Forda.\nNaglašeno je, s obe strane, da novoformirani pakt neće imati refleksiju u kapital odnosima unutar kompanija, ali da će doprineti jačanju efikasnosti u poslovanju.\ntags: alijansa Ford VW autonomna vožnja mpv pikap kamioneti\nprevious Šef Citroena o budućnosti minivanova i modela C1\nnext Procurela elektronska pošta ukazuje da je rukovodstvo Nissana pokušalo da smesti Karlosu Gonu\nHonda planira ukidanje modela u cilju štednje i bolje proizvodne efikasnosti


Kreiranje strukture od početka - Word\nKreiranje strukture od početka\nWord za Office 365 Word Online Word 2019 Word 2016 Word 2013 Još... Manje\nU programu Word, prikazi strukture se nazivaju i listama sa više nivoa. Sledeći koraci vam pokazuju kako da napišete novi prikaz strukture iz početka. Ako umesto toga želite da prikažete postojeći dokument u obliku prikaza strukture, pročitajte članak Korišćenje prikaza strukture za upravljanje naslovima i raspoređivanje teksta.\nPostojeći prikaz strukture možete da prikažete u Word za veb, ali ne možete da kreirate i oblikujete prikaz strukture automatski kako možete u verziji programa Word za računare.\nAko imate verziju programa Word za računare, prvo koristite komandu Otvori u programu Word da biste otvorili dokument u programu Word.\nZatim kliknite na uputstvo za Word za stone računare u operativnom sistemu Windows ili Mac.\nKada završite i sačuvate dokument, videćete prikaz strukture kada ga ponovo otvorite u Word za veb.


Beta 20. marta 2018. 08:00\nKina je danas pozvala SAD da „budu racionalne“ da bi se izbegao trgovinski rat, istovremeno obećavši „strogu zaštitu intelektualne svojine“ stranih firmi, budući da je Vašington pretio Kini teškim sankcijama zbog manjkavosti u tom domenu.\n„Nadamo se da će dve strane ostati racionalne, da neće delovati emocionalno i da će izbeći trgovinski rat“, rekao je premijer Li Kećijang.\nTakva bitka dve sile „nikome neće biti od koristi i niko u njoj neće pobediti“, naveo je on na konferenciji za novinare povodom završetka zasedanja parlamenta.\nU vezi osetljivog pitanja kradje intelektualne svojine, što Vašington osudjuje, Li je izneo uveravanja da će intelektualna svojina biti „strogo zaštićena“.\nPredsednik SAD Donald Tramp spreman je na ofanzivu protiv Kine uvodjenjem velikih taksi na uvoz robe iz te zemlje, optužene da krade intelektualnu svojinu američkih firmi i daje velike subvencije izvoznicima.\nVašington je posebno zabrinut zbog sistema zajedničkog poslovanja koje Peking nameće američkim firmama. U zamenu za pristup kineskom tržištu, te kompanije moraju da sa svojim lokalnim partnerima podele svoju tehnologiju.\n„Potpuno ćemo otvoriti proizvodni sektor. U tom pogledu, nećemo dozvoljavati prisilni transfer tehnologije“, rekao je Li i ponovio obećanje o „sve otvorenijem“ kineskom tržištu.\nPrema njegovim rečima, to otvaranje se posebno odnosi na „sektor usluga, pre svega medicinskih, obrazovnih i finansijskih“.\nTakodje, kineski premijer je izrazio nadu da će SAD smanjiti ograničenja na izvoz u Kinu „naprednih tehnologija i stvari s velikom dodatom vrednošću“, jer bi to doprinelo „balansiranju“ trgovine.\nDonald Tramp je ogromni američki deficit u trgovini s Kinom označio kao glavni problem i američki mediji prenose da namerava da uskoro Pekingu uvede carine na uvoz u vrednosti od 60 milijardi dolara.\nPostavlja se pitanje da li će Kina, koja tvrdi da je spremna da reaguje u slučaju američkih sankcija, za metu odgovora izabrati veliki američki dug koji poseduje.\n„Kina je odgovorni dugoročni investitor (…) Mi koristimo devizne rezerve za investicije i uvek ih diverzifikujemo prema tržišnim propisima“, rekao je Li Kećijang.


Sujetna Evropa želi da uređuje svet (audio) - Sputnjik Srbija\n11:54 16 Maj 2021\nSujetna Evropa želi da uređuje svet (audio)\n20:41 10.03.2016 (osveženo 10:54 11.03.2016) Preuzmite kraći link\nMislim da bi Irak i Sirija bili srećniji kada bi bili podeljeni. Takođe bi i BiH i Kosovo bili srećniji podeljeni, ali kome to govoriti kada je podela dobra kada treba da se deli Srbija ili Jugoslavija, a nije dobra kada se deli bilo ko drugi.\nKad pomislimo na veliku seobu naroda iz četvrtog veka, ona je okupila relativno mali broj ljudi — milion-milion i po je pritiskalo granice jednog carstva koje je imalo 50 miliona ljudi. Sad je nešto slično: imamo Evropu koja je odlučila da proklamuje jedan novi tip objedinjavanja, novi tip političkog sistema i ona smatra da ceo svet treba da je uzme kao uzor, a onda nije spremna da te vrednosti deli, rekao je gostujući u emisiji „Svet sa Sputnjikom“ istoričar Čedomir Antić.\nOn smatra da ti ljudi ne mogu svi da budu u DAEŠ-u, a da EU i SAD daju kratkoročna rešenja.\n„Savez EU i SAD je čvrst, ali nisu to isti ciljevi, rat u BiH je to pokazao. Da su imali jedinstven stav, rat bi bio završen 1993. godine“, rekao je Antić.\nAntić ukazuje da Sirija ima više nivoa krize a da je jedan segment gasna ruta, od Katara pa do Evrope.\nGasno-naftno pitanje je bilo bitno i kada je SSSR propadao, podsetio je Antić.\nNjegovo je uverenje da granice treba menjati jer, kako je rekao, život teče.\n„Mislim da bi Irak i Sirija bili srećniji kada bi bili podeljeni. Takođe bi BiH i Kosovo bili srećniji kada bi bili podeljeni, ali kome to govoriti kada je podela dobra kada treba da se deli Srbija ili Jugoslavija, a nije dobra kada se deli bilo ko drugi“, rekao je Antić.\nAko se mora, zaustaviti izbeglice na Balkanu\nDirektor Centra geopolitičkih ekspertiza Valerij Korovin ocenio je da trenutno u EU više ne postoji „kolektivni identitet“, to jest ono što čini narod narodom, sa jedinstvenim jezikom i sistemom vrednosti.\n„Poslednjih decenija Evropljani su se namerno borili protiv kolektivnog identiteta, otapajući ono što je ostalo od evropskih naroda u takozvanom kotlu za pretapanje, to jest baveći se homogenizacijom heterogenog društva. Sada postoji samo lični identitet, identitet pojedinca, ali jedna jedina stvar koja ga povezuje sa Evropom je evropska lična karta“, kaže Korovin.\n© Sputnik / Dmitriй Donskoй\nOn objašnjava da je stav EU da migrante treba pozvati da dođu u Evropu, pa ih integrisati u društvo, kako bi Evropa dobila novu radnu snagu.\n„Međutim, integracija je moguća samo ukoliko u Evropu dolaze pojedinci koji su spremni da se nađu u 'kotlu za pretapanje‘, ali problem je u tome što migranti sa Bliskog istoka i iz Severne Afrike dolaze u grupama, dolaze sa porodicama, jer je za njih 'kolektivni identitet‘ ključni pojam. Migranti u Evropi se ne raspoređuju ravnomerno, nego žive u enklavama. Na taj način oni čuvaju svoj identitet i ne suočavaju se sa potrebom da uče jezik i da usvajaju evropske običaje i kulturu. Slika Evrope će se menjati, jer Evropljani računaju da će se došljaci potpuno asimilovati, a sa svoje strane došljaci se tome suprotstavljaju i zato za sada nema izlaza iz migrantske krize. Uz to ide i virus islamskog ekstremizma, koji se širi Evropom zahvaljujući članovima različitih terorističkih grupa poput DAEŠ-a, koje se infiltriraju među migrante“, upozorava ruski stručnjak.\nKorovin ističe da je onaj koji je započeo izbegličku krizu kaznio Evropu zbog njenog idealističkog stava povodom toga kako treba da izgleda svet.\n„Sujetna Evropa je počela da smatra da upravo ona definiše sve paradigme razvoja čovečanstva i da će svi prihvatiti evropski model. Naravno da su Evropljani bili iznenađeni kada je ispalo da je malo ko spreman da poštuje njihov idealistički model. Znači, radi se o krizi evropske civilizacije i taj problem se ne može rešiti usvajanjem novih zakona i podizanjem ograda“, smatra Korovin.\nKremlj: Rusija i Sirija štite svoju bezbednost\nSvojevremeno je Korovin ovako definisao princip rusko-američkih odnosa: „Ukoliko Asad kaže da je Rusija njegov prijatelj, to znači da je sa stanovišta Vašingtona sirijski predsednik neprijatelj Amerike“.\nNa pitanja da li će SAD insistirati na podeli Sirije, ukoliko se Rusija zalaže za teritorijalnu celovitost te zemlje, i da li će u tom slučaju Kurdi dobiti sopstvenu državu, Korovin kaže:\n„Nakon što se raspao Sovjetski Savez, SAD se već dve decenije bave rasparčavanjem velikih zemalja kako bi na tim teritorijama napravile sitne državice koje će na kraju 'usvojiti‘ vrednosti američke demokratije, jer bezbolno to mogu da urade samo dezintegrisana društva.\nPrema američkim planovima, Siriju očekuje podela. Autonomija za Kurde bi bila prva etapa ovog procesa, ali treba imati u vidu da ista sudbina očekuje i Tursku ukoliko ona bude odlučila da se oslobodi američkog upravljanja spolja“.\n„Sve to ne znači da su Amerikanci pristalice jedinstvene kurdske države, odnosno ujedinjavanja Kurda koji žive u Iraku, Siriji i Turskoj. Naprotiv, u interesu Amerike je da napravi što više kurdskih država na Bliskom istoku. Arapsko proleće, i sve što se trenutno dešava na tom području, rezultat je implementacije plana 'Veliki Bliski istok‘, koji podrazumeva upravo rasparčavanje država, uništavanje kolektivnog identiteta i stvaranje novog, arapskog kotla za pretapanje. U tom slučaju narodi Bliskog istoka će izgubiti tradicionalne sisteme vrednosti, a samim tim i imunitet na liberalni američki model. Bojim se da kontrolisani haos očekuje i Siriju i već uništenu Libiju i druge bliskoistočne zemlje, ne isključujući, da ponovo istaknem — i Tursku, kada Amerikanci budu shvatili da Erdogan umesto da radi u interesu SAD, radi samo u interesu svoje porodice i svoga klana“, zaključuje Korovin.\nintegracija, izbeglice, migranti, Evropa, Sirija\n11:30 Kako Srbi danas izlaze na izbore u Hrvatskoj\n11:20 Uživo: Najjače bombardovanje Gaze od početka sukoba, uništen dom lidera Hamasa /video/\n11:13 RPC poziva žene: Ne vršite abortuse, predajte decu crkvi na vaspitavanje


Večeras 'Noć pozorišta'\nIzvor: RTS, 17.Nov.2012, 15:57\nVečeras "Noć pozorišta"\nViše od 60 predstava i 30 propratnih sadržaja biće održano večeras u 46 kulturnih institucija širom Srbije u okviru manifestacije Noć pozorišta.\nVečeras će se po drugi put održati manifestacija Noć pozorišta, u okviru međunarodne organizacije European theatre night, uz podršku Ministarstva za kulturu i javno informisanje, lokalnih samouprava i kulturnih institucija.\nU manifestaciji učestvuje 16 gradova i opština - Vranje, Leskovac, Pirot, Novi Pazar, >> Pročitaj celu vest na sajtu RTS << Kragujevac, Aranđelovac, Lazarevac, Zaječar, Šabac, Vršac, Sremska Mitrovica, Ruma, Novi Sad, Kikinda, Apatin i Subotica.\nInstitucije kulture u Srbiji su i druge godine prepoznale učešće u manifestaciji te svojim sugrađanima, u skladu sa mogućnostima, pripremile bogat program.\nU 46 kulturnih institucija (pozorišta, kulturni centri, studentski kulturni centri, muzeji, biblioteke, arhivi, galerije, klubovi i dr.), biće održano preko 60 predstava i 30 propratnih sadržaja - performansa, muzičkih događaja, muzejskih postavki, radionica, izložbi.\nKao novina ove godine biće začetak prakse priključenja i promovisanje dramskih sekcija osnovnih škola čije će najbolje predstave biti igrane u "Noći pozorišta".\nEuropean theatre night je međunarodni projekat pokrenut 2008. godine u Hrvatskoj sa ciljem da se direktno podstakne dramsko i glumačko stvaralaštvo na prostoru čitave Evrope i približi kultura široj javnosti.\nPored Hrvatske i Srbije realizuje se u Slovačkoj, Sloveniji, BiH, Crnoj Gori, Mađarskoj i Austriji, od 2013. godine u Španiji i Portugaliji.\nBKTV News: Večeras “Noć pozorišta”\nDan pre: 16.Nov.2012\nDan posle: 18.Nov.2012


Manchester United i dalje najbogatiji u Evropi – Glas TK – Vaše najdraže novine\nEngleski nogometni velikan Manchester United drugu godinu uzastopno završit će na prvom mjestu najbogatijih evropskih klubova za sezonu 2016/2017, prema istraživanju britanske revizorske kuće Deloitte, prenose agencije.\nManchester United je zaradio ukupno 676,3 miliona eura, samo 1,7 miliona više od šampiona Evrope i španskog giganta Real Madrida, koji je čak 11 godina prije kluba sa Old Trafforda držao sam vrh.\nUnited je u prošloj sezoni prihodovao 44 miliona eura na putu ka osvajanju Lige Evrope.\nTreće mjesto drži Barcelona sa 648,3 miliona eura, a u Top10 su redom minhenski Bayern (587,8 miliona eura), Manchester City (527,7 miliona eura), Arsenal (487,6 miliona eura), PSG (486,2 miliona eura), Chelsea (428 miliona eura), Liverpool (424,2 miliona eura) i Juventus (405,7 miliona eura).\nPrema podacima Deloittea, prihodi 20 najbogatijih klubova u Evropi su porasli za šest procenata i iznose rekordnih 7,9 milijardi eura.\n← Objavljen prvi snimak Teslinog električnog kamiona (VIDEO)\n7,5 miliona KM za boračko invalidsku zaštitu →


25.02.2021 Modni Vrisak 0\nIpak, ono što sasvim sigurno neće dosaditi su originalni komadi odeće koju možete dekorisati po želji, zanimljivom štampom koja je uvek u trendu, a podložna je potpunoj personalizaciji. U narednim redovima pisaćemo o štampi na tekstilu i načinima na koje ćete postići savršen stajling upravo pomoću nje.\nIskažite svoju kreativnost osmišljavanjem originalog motiva\nŠtampa na tekstilu se u većini slučajeva koristi u poslovne svrhe, te mnoge manje ili veće kompanije štampaju logo ili reklamnu poruku na majicama i duksevima. Izuzev toga, štampa na majicama predstavlja idealan način da istaknete odlike svog stila i oplemenite ga unikatnim komadima odeće.\nUkoliko vam je dosadilo da se odevate u majice koje ćete videti na nekom drugom, a nemate dovoljno sredstava za kupovinu dizajnerskih komada garderobe, predlažemo vam da se sami oprobate upravo u nekoj vrsti dizajna, te osmislite motive i natpise po želji.\nNa vašoj majici može se naći i zanimljiva fotografija koja vas inspiriše, fotografija na kojoj ste vi sa grupom prijatelja koju prethodno možete preraditi u određenom programu i promeniti kolorit, dodati tekst po želji i napraviti pravo malo umetničko delo.\nPredlažemo vam da se igrate bojama, slikama, porukama, motivima ili jednostavno prepustite profesionalcima da vaše zamisli pretvore u gotove produkte, odnosno pronađu idealna grafička rešenja za artikal po želji.\nU tom smislu izuzev majica, istaći ćemo sve popularnije cegere koje takođe možete dekorisati po želji, a osim za svakodnevnu kupovinu, ova platnena torba sve češće postaje omiljeni modni detalj velikog broja devojaka koje izbegavaju konvencionalne stilove odevanja.\nKako iskombinovati majicu sa štampom uz različite odevne kombinacije\nNakon što odaberete štampariju po želji, ali i tehniku kojom ćete ištampati željeni motiv i dobijete gotov proizvod, vreme je da ga iznesete na što kreativniji način i oduševite sve oko sebe. Predlažemo vam odevne kombinacije za svaki dan, ali i one u kojima ćete se izdvojiti iz mase.\nMajica sa natpisom po želji i farmerke - klasika za svaki dan\nPamučna bela majica sa upečatljivim citatom ili čak jednom rečju može u potpunosti da promeni čitavu kombinaciju i da joj poseban pečat, oštrinu i smelost. Ista situacija je i sa crnom majicom, a kada na to dodate klasičan par farmerki i oversize sako, spremne ste za bilo koju priliku, pa i za nove poslovne poduhvate.\nDodaćemo da aksesoari igraju veliku ulogu u bilo kojem outfitu, te će samo jedna ogrlica sa karikama ili elegantne alke u potpunosti promeniti vaš stajling.\nOversize majica - budite ikone stila\nUkoliko ste ljubitelji oversize majica, predlažemo vam da prilikom izrade štampe, odaberete odevni predmet veći za jedan ili dva broja, te na taj način dobijate klasičnu oversize majicu koja se idealno uklapa u različite odevne kombinacije.\nPrimera radi, na crnoj oversize majice može se naći citat iz vašeg omiljenog filma, izjava vašeg deteta ili izreka koja vas inspiriše. Takođe, svoje mesto ovde mogu pronaći i slike crtanih junaka ili fotografije vaših omiljenih gradova. Predložićemo vam da posetite i sajtove sa besplatnim, ali profesionalnim fotografijama, koje možete upotrebiti upravo za dekorisanje majice.\nTako kreiranu oversize majicu iskombinujte sa modelom džinsa poznatim kao zvoncare, ili sa dubokom suknjom do kolena, a tokom letnjih meseci, predimenzioniranu majicu možete vezati u čvor i iskombinovati sa omiljenim teksas šortsem.\nU zavisnosti od ličnog stila i preferencija, odaberite obuću i nakit po želji, a moderna frizura će začiniti već interesantan outfit.\nŠtampa na tekstilu kao dekoracija vašeg doma\nIzuzev pomenutih odevnih predmeta imate priliku da sopstveni stil istaknete prilikom dekoracije enterijera, u ovom slučaju vašeg životnog prostora, te savetujemo da se poigrate štampom na tekstilu. Motiv po želji se može naći na predmetima poput šolja i uneti radost u svakodnevne trenutke provedene u kući ili stanu.\nŠtampa na jastučnicama daće poseban šarm dnevnoj ili spavaćoj sobi, a šaljiva ili pak motivaciona poruka će vas oraspoložiti kad god da je ugledate.\nKao što ste mogli da pročitate štampa na tekstilu može se iskoristiti u različitim životnim sferama, od one najpoznatnije upotrebe u poslovne svrhe, preko implementiranja u stil odevanja, pa sve do dekoracije životnog prostora.\nBaš zato slobodno možemo reći da je štampa na tekstilu jedan od načina da ispoljite sopstvenu kreativnost i izađete iz okvira na koje ste navikli.


Potpisan ugovor o organizaciji Centra za obuku radnika zanatskih delatnosti u Slobodnoj zoni Priboj - Општина Прибој\nPotpisan ugovor o organizaciji Centra za obuku radnika zanatskih delatnosti u Slobodnoj zoni Priboj\nDatum kreiranja četvrtak, 06 februar 2020 09:00 |\nU Slobodnoj zoni Priboj 5.februara potpisan je Ugovor o organizaciji Centra za obuku radnika zanatskih delatnosti, koji će prekfalifikacijom, uz teoretski i praktični rad, steći novu kvalifikaciju, za rad u nekoj od kompanija, koje su već izrazile potrebu za novom i kvalifikovanom radnom snagom.\nPotpisivanje trojnog ugovora obavljeno je u Upravnoj zgradi Slobodne zone, a ugovor su potpisali u ime opštine Priboj Saša Vasilić, zamenik predsednika opštine Priboj, u ime Industrijskih parkova Priboj, direktor Milomir Lučić i Edita Kordić, direktor firme „Dam prodžets“, koja će investirati u opremu i rukovoditi ovim Centrom, u kome već 15 polaznika obavlja teoretsku nastavu i edukaciju za buduće varioce.\nIndustrijski parkovi doo Priboj će obezbediti prostor u Slobodnoj zoni, koji će besplatno na dve godine ustupiti firmi „Dam prodžets“, a opština Priboj se ovim ugovorom obavezala da opremi prostor za budući Centar za obuku radnika mašinske struke.\n"Mi smo kao lokalna samouprava ponosni što možemo danas da podržimo jednu ovakvu ideju, inače investitora u našoj Zoni i damo svoj doprinos u stvaranju uslova, da naši sugrađani dodatnom obukom pronađu svoja adekvatna radna mesta, a postojeći i dolazeći investitori u naš grad i Slobodnu zonu Priboj, kvalifikovane radnike.", rekao je zamenik predsednika opštine Saša Vasilić.\nOn je tom prilikom zaključio da će na ovaj način specijalizovani kadrovi biti i bolje plaćeni, što će direktno podići životni standard njihovih porodica.\nObuka će biti besplatna za sve radnike mašinske struke sa srednjom stručnom spremom, kao što su varioci, bravari, limari i ostala deficitarna zanimanja, pre svega zanatske struke, a mnogi od njih, ovom prekvalifikacijom moći će sebi i da obezbede radno mesto u ovoj ili sličnim kompanijama. Opremanje i početak rada Centra za obuku radnika zanatskih delatnosti očekuje se u najskorije vreme.


PočetnaVestiHardverVideo karteIntel najavio podršku za ray tracing u svojoj Xe seriji grafičkih karti\n02.05.2019 11:30 | 0 Hardver\nIntel je potvrdio da će kompanijina Xe arhitektura podržavati "ray tracing hardversku akceleraciju", a kompanija se nada da će svojom kombinacijom CPU i GPU hardvera podstaći razvoj grafičkih proizvoida sa ray tracing podrškom.\nKompanija se tokom prezentacije fokusirala na data centre i renderovanje u filmu, a pomenuto je da je How To Train Your Dragon: The Hidden World renderovan na Intel procesorima. Podrška za DXR, Microsoftov DirectX 12 Ray Tracing Extention, nije pomenuta u ovoj objavi, a umesto toga se kompanija fokusirala na "Intel Rendering Framework family of API's and Libraries".\nIako objava ne potvrđuje DXR podršku za Intelove grafičke karte namenjene potrošačima ili gejming populaciji, prikazano je da Intel već neko vreme razmišlja o ray tracing podršci.\nS obzirom na to da Nvidia sve više pažnje poklanja podršci za renderovanje u filmovima, preko Quadro RTX serije grafičkih karti, Intel je svestan da će morati da uloži dosta truda kako bi zadržao svoju poziciju na tržištu za renderovanje.\nPoznato više detalja o Google Pixel 3a telefonu


Poreske stope u Srbiji niže od proseka u regionu - Srbija Vesti - Aktuelno|net\nSrbija je ispunila svoje obaveze u oblasti međunarodne poreske saradnje i transparentnosti u razmeni poreskih podataka, kako bi se uskladila sa principima dobrog upravljanja porezima Organizacije za ekonomsku saradnju i razvoj (OECD) i EU, zbog čega je skinuta sa evropske liste jurisdikcija koje ne sarađuju u poreskoj materiji (evropska "siva lista poreskih oaza"), saopštilo je danas Ministarstvo finansija.\nRepublika Srbija je, pre roka, ispunila svoje obaveze u oblasti međunarodne poreske saradnje i transparentnosti u razmeni poreskih podataka.\nBEOGRAD: Ministar finansija Siniša Mali izjavio je da skidanje Srbije sa tzv. evropske "sive liste poreskih oaza" smatra velikom nagradom za uloženi trud i dokazom da ubrzano sprovodimo reforme i usklađujemo naš poreski sistem sa evropskim i svetskim standardima.\nMinistar finansija Siniša Mali izjavio je danas da skidanje Srbije sa tzv. evropske sive liste poreskih oaza smatra velikom nagradom za uloženi trud i dokazom da ubrzano sprovodimo reforme i usklađujemo naš poreski sistem sa evropskim i svetskim standardima.


Mobilni Blog | Android aplikacije za nijansu stabilnije od iOS-ovih\nKompanija Crittercism objavila je izveštaj u kome tvrdi da su iOS aplkacije sklonije “rušenju” nego one namenjene Android operativnom sistemu. Monitoring koji je imala ova kompanija nad korišćenjem najpopularnijih aplikacija za oba operativna sistema dao je rezultate koji ukazuju da je Android nešto stabilniji. Zanimljivo je da se prilikom ovog istraživanja “utvrdilo” postojanje 23 verzije iOS-a i čak 33 različita “oblika” Android-a, što se dovodi u vezu sa objašnjenjem “krešova” aplikacija. Običan čovek bi rekao da samo Bog zna koliko ih uopšte ima…\nOno što pokazuje grafikon ispod, a koji je sastavni deo izveštaja, je da što se ide dalje u razradi i u napređenju jednog operativnog sistema, to su veće šanse da se uveća procenat nestabilnosti aplikacija. Ipak, logika i podaci sa tržišta pokazuju da ljudi masovno prelaze na novije verzije operativnih sistema, pa se može očekivati da procenat “pucanja” aplikacija u budućnosti bude još veći.\nOno što ipak može da ohrabri je činjenica da je generalni nivo “rušenja” aplikacija kod oba operativna sistema ispod 1%, što se svakako može smatrati zadovoljavajućim. Ono što se sigurno ovom prilikom nameće kao pitanje, a koje smo već načeli na počtku teksta, je koji je ipak OP stabilniji, barem kada su aplikacije u pitanju. Ako bismo slepo poslušali rezultate ovog istraživanja, onda bismo rekli Android. Međutim, to u praksi ne znači da će on uvek biti bolji, ali za one kojima je i procenat ispod 1 mera da odnese prevagu i to je dovoljno.


Porodilje sa područja TK će primati 1.000 KM godinu dana bez obzira da li su u radnom odnosu ili ne! – dipitblack\nPorodilje sa područja TK će primati 1.000 KM godinu dana bez obzira da li su u radnom odnosu ili ne!\nMilton Mccoy January 31, 2022 Posted in General Tagged bez, će, dana, godinu, ili, obzira, odnosu, područja, Porodilje, primati, radnom\nNa inicijativu Kluba Demokratske fronte u Skupštini Tuzlanskog kantona ispravljena još jedna nepravda. Porodilje sa područja TK su izjednačene sa majkama porodiljama iz Kantona Sarajevo. Porodilje će usvojenom inicijativom primati iznos od hiljadu konvertibilnih maraka u vremenskom periodu od godinu dana nakon poroda. Inicijativa se odnosi na porodilje bez obzira da li su u radnom odnosu ili ne.\n”Ovom prilikom želim izraziti zadovoljstvo jednoglasno usvojenom inicijativom koju sam predložio u ime Kluba DF kojim Tuzlanski kanton izjednačava iznos naknade za majke nakon porođaja, sa majkama porodiljama iz Kantona Sarajevo. Ovom inicijativom i naše majke porodilje će usvojenom inicijativom primati iznos od hiljadu konvertibilnih maraka (1000 KM) u vremenskom periodu od godinu dana (12 mjeseci) nakon poroda. Inicijativa se odnosi i na majke porodilje bez obzira da li su u radnom odnosu ili ne. Majke porodilje nisu i neće biti manje vrijedne od majki iz Sarajeva ili bilo kojeg drugog kantona ili područja Bosne i Hercegovine. Vlada TK bi trebala već iduće sedmice, kao što joj je i naloženo hitno donijeti Odluku u skladu sa usvojenom inicijativom Kluba Demokratske fronte u Skupštini TK˝, izjavio je predsjednik Kluba poslanika DF-a u Skupštini TK Mahir Mešalić.\n„Bilo to u vidu bonova, poklon paketa ili direktne finansijske pomoći majci i njenoj porodici to bi označavalo ulaganje u zdravije djetinjstvo i zdraviji socijalni pristup majci i porodici kao stubu jednog društva“, kaže za FTV Mirha Skakić, majka osmomjesečne bebe.\nCijene stanova u BiH nastaviće da rastu →\n← Navijači oduševljeni transferom Anela: Sjajan igrač, gledao sam ga u Bosni sa Pjanićem


Brnabić o izjavi Vujovića da će Srbiji biti potrebno vek i po do standarda EU: Ne može da se ponaša kao nezavisni ekspert (VIDEO) | Insajder\nBrnabić o izjavi Vujovića da će Srbiji biti potrebno vek i po do standarda EU: Ne može da se ponaša kao nezavisni ekspert (VIDEO)\nDoskorašnji ministar finansija Dušan Vujović izjavio je da će Srbiji ovim tempom trebati još vek i po da dostigne standarde zemalja Evropske unije, navodeći da su problem institucionalne slabosti koje se ne odnose samo na finansijski sektor, već i na vladavinu prava, nedovoljnu nezavisnost sudstva, korupciju … Na pitanje Insajdera da li deli njegovo mišljenje, premijerka Ana Brnabić je izjavila da “apsolutno ne ceni da se neko ko je četiri godine bio član Vlade sada ponaša kao nezavisni ekspert, kao i da takva njegova izjava nije fer prema ljudima s kojima je radio prethodnih godina”. Odgovarajući na naše pitanje, ministar finansija Siniša Mali navodi da je Srbija 20 i više godina propadala, da smo imali sankcije, bombardovanje, rat, smanjenje BDP i privrednih aktivnosti, kao i da je 2013. bila na ivici bankrota.\nAna Brnabić i Siniša Mali Foto:Insajder\nU autorskom tekstu za NIN, Dušan Vujović, prvi put nakon ostavke na mesto ministra finansija, ocenio je da će u odsustvu punih institucionalnih reformi i adekvatne ekonomske politike, zemlja biti suočena s ograničenim prostorom za ekonomski rast u narednom periodu. On je naveo da će Srbiji ovim tempom trebati još vek i po da dostigne standarde zemalja Evropske unije.\n“Ako bi BDP nastavio da raste istim tempom kao u poslednjih 10 godina, od početka globalne krize, biće nam potrebno 185 godina da dostignemo realnu kupovnu moć 15 starih članica EU. Institucionalne slabosti ne odnose se samo na finansijski sektor, već i na vladavinu prava - zbog nedovoljne nezavisnosti sudstva i sistema upravljanja u državi i javnom sektoru zbog netransparentnosti i korupcije”, istakao je, između ostalog, Vujović.\nOdgovarajući na pitanje Insajdera otkud tolika razlika u oceni - njena da brzo napredujemo i Vujovićeva da će Srbiji trebati vek i po da dostigne standarde EU, premijerka Ana Brnabić navela je da nije govorila da je sve odlično, da je zadovoljna rastom i da sve ide kako treba.\n“Upravo suprotno. Ja kažem da postoji još mnogo stvari koje moramo da uradimo. Naravno da mi još nemamo ekonomiju koja je sposobna za održiv rast, ali je važno da to znamo i važno je šta radimo po tom pitanju, mnogo toga mora da se uradi. Ide nam dobro, ali na žalost kasnimo, jer mi sada uvodimo osnovni red i zdrav razum u državnu upravu. Kada to uradite, morate da računate da možete da imate i održivi rast i normalnu ekonomiju i normalnu državnu upravu i normalno sakupljanje poreza“, navela je Brnabić, navodeći kao primere probleme oko uvođenja sistema za navodnjavanje, stanica za automatsku protivgradnu zaštitu i slično.\nNakon podsećanja Insajdera da je Vujović naveo da je problem u institucionalnim reformama, nedovoljnoj nezavisnosti sudstva, korupciji… i pitanja da li deli njegovo mišljenje da će Srbiji trebati vek i po da dostigne standarde u EU, premijerka je odgovorila da „apsolutno ne deli njegovo mišljenje“.\n„Moram da kažem da apsolutno ne cenim da se neko ko je bio četiri godine član Vlade i donedavno je bio član Vlade danas ponaša kao nezavisni ekspert koji može da kaže da će nam trebati vek i po za ono ili za ovo. Mislim da je to neozbiljno, da je neodgovorno i mislim da je nije fer prema ljudima sa kojim je radio svih prethodnih godina“, rekla je Brnabić.\nMali: Nije ova Vlada kriva što se ova zemlja urušavala 30 godina\nMinistar finansija Siniša Mali rekao je da nije pročitao šta je rekao Vujović, ali da je „čuo da je naveo da je potreban dug vremenski period da bi dostigli bolji životni standard koji je u ovom trenutku postojeći u zemljama EU“. On je naveo da je Srbija 20, a možda i više godina, propadala.\n„Imali ste od 90-tih sankcije, bombardovanje, smanjenje BDP, privrednih aktivnosti, rat i sve ostalo, što je naravno uticalo na situaciju u kojoj se privreda Srbije nalazila dvehiljaditih i na kraju krajeva i 2013, kada je bila na ivici bankrota. Tada smo imali ogroman javni dug, ogroman budžetski deficit. Nismo imali nikakvu stopu rasta - 2009. bila je minus 0,3 odsto, a 2010 - 0,1 odsto. Ono što je važno da smo teškim merama fiskalne konsolidacije uspeli da stabilizujemo stanje, javne finansije, koje su nama sada osnova za dalji rast. U proteklih par godina uradili smo više nego u proteklih 30. Stabilizovali smo naše javne finansije, da bi nam to bila osnova za dalji rast“, rekao je Mali.\nOn je istakao da je stopa rasta u prošloj godini bila iznad četiri odsto, a ove godine „idemo na 3,5 odsto“, kao i da „nije ova vlada kriva što se zemlja urušavala 30 godina“.\n„Gledao sam juče cifre koje su vezane za Evropsku uniju koju pominjete. Dakle stope raste su prošle godine za poslednji kvartal bile oko jedan, 1,2 odsto… Dakle brže rastemo nego što raste EU. Sada bi trebalo da nalazimo nove izvore rasta da Srbija ne propusti četvrtu industrijsku revoluciju, da budemo deo toga, kako bismo još brže rasli. Zavisi od nas na kraju koliko ćemo uspeti u tome. Nije ova vlada kriva što 30 godina zemlja urušavala“, izjavio je aktuelni ministar finansija, koji je dodao da od nas zavisi koliko će nam trebati da dostignemo standarde EU.


ŽESTOKA REAKCIJA STRANKE ZA BIH: "Da li je DODIK rekao ERDOGANU da je zabranio bosanski jezik u manjem bh. entitetu, da ODLIKUJE KOLJAČE I UBICE?" – Mreza\nŽESTOKA REAKCIJA STRANKE ZA BIH: “Da li je DODIK rekao ERDOGANU da je zabranio bosanski jezik u manjem bh. entitetu, da ODLIKUJE KOLJAČE I UBICE?”\nIz Stranke za BiH ističu kako su narod Republike Turske i predsjednik Erdogan uvijek bili prijatelji svim građanima i narodima Bosne i Hercegovine, a Dodik ponižava jedan od tih naroda.\n“Da li je Dodik rekao uvaženom gostu i prijatelju Bosne i Hercegovine da je zabranio bosanski jezik u manjem bh. entitetu, da odlikuje koljače i ubice? Poduga je lista uvreda koje svakodnevno Dodik priređuje svima koji se bore za opstanak multietničke i multikulturalne Bosne i Hercegovine”, saopćeno je.\n“U svojim licemjernim nastupima jedino mu se može vjerovati da želi disoluciju Bosne i Hercegovine i na sve načine pokušava ostvariti ono što se nije moglo genocidom i agresijom”.


ISTORIJSKI TRENUTAK: Da li noćas poslednji put pomeramo sat?\nKazaljke na satu Evropljani će u večeras pomeriti za jedan čas unazad, i to možda po poslednji put u svom životu.\nNaime, oko 70 poslanika Evropskog parlamenta zatražilo je obustavljanje promene vremena dva puta godišnje, zalažući se za isključivu upotrebu letnje satnice. Oni smatraju da je nasilno pomeranje vremena - zapravo njegovo uzaludno trošenje. Nešto slično 2011. godine već su uradili Rusi, koji su sat pomerili unazad na proleće, a zatim su ostali na letnjem vremenu, ali su to korigovali 2014. vrativši se na originalno, zimsko vreme, koje od tada ne menjaju. Srbija je prvi put promenila vreme 27. marta 1983. godine, kada je sat vraćen unazad i prešlo se na letnju satnicu.\nRazlikovanje letnjeg i zimskog vremena već godinama se kritikuje kao „opasna i bezvredna“ navika, koja je odavno pravazišla svoj glavni cilj – uštedu električne i druge energije. Taj cilj nikada nije ispunjen, smatraju kritičari, te ističu da se u 21. veku, u toplim letnjim noćima, troši čak i više energije na klime i ventilatore.\n- Kada je ova praksa uvedena, ideja je bila da se iskoristi više dnevne svetlosti. No, rekao bih da ona danas nema mnogo smisla, jer je većina radnika u to vreme radila od šest sati ujutru. Sada toga više nema i najveći broj zaposlenih radi tek od osam sati, te ne vidim mnogo smisla da Srbija i dalje menja vreme, osim da se prilagodi postojećoj evropskoj praksi – kaže Ljubodrag Savić, profesor Ekonomskog fakulteta.\nOsim ekonomskih, kritičari na svojoj strani imaju i zdravstvene argumente.\n- Naučna istraživanja pokazala su da 20 odsto populacije pati od zdravstvenih problema zbog menjanja sata - istakao je Pavel Svoboda, češki poslanik koji u Evropskom parlamentu predvodi neformalnu radnu grupu okupljenu oko te inicijative.\nPo njihovim argumentima, u Evropi se u nedelji promene dešava čak 30 odsto više saobraćajnih nesreća. Neka deca imaju slabiji učinak u školi, a zaposleni na radnom mestu. U pojedinim EU zemljama, kao što su Nemačka, Belgija, Francuska, Finska, Švedska, Slovačka, Češka i Holandija, pokrenute su kampanje i peticije koje se zalažu isključivo za letnje vreme, te nikoga ne bi čudilo ako u novembru Evropski parlament izglasa tu rezoluciju.\nOno što je zanimljivo jeste da bi, u tom slučaju, tokom cele godine vladala satnica koja „nije prirodna“, već konstruisana pre skoro jednog veka. Razlozi za to su prvenstveno ekonomski, s obzirom na to da ljudi češće ostaju napolju, posećuju kafiće i više troše ako noć stiže kasnije.\nPromenu vremena su u Evriopi, posle Rusije, ukinule i Belorusija i Turska, dok je Island jedina evropska zemlja koja nikada nije menjala vreme, baš kao ni mnoge države u Africi, Aziji i Južnoj Americi.\nGrađevinac promenio istoriju\nLetnje računanje vremena osmislio je pre 110 godina građevinac Vilijam Vilet, koji je primetio da Britanci leti spavaju i kada sunce svane, a noću pale sveće da bi završili poslove. U njegovom pamfeltu „Trošenje dnevne svetlosti“ tvrdio je da će pomeranje sata 80 minuta unazad naciji poboljšati zdravlje i sreću, ali i doneti uštede od 2,5 miliona funti. Viletova ideja je ismejana, a on je umro 1915, samo godinu dana pre nego što je Nemačka usvojila njegov predlog. Mesec dana potom primer su sledile Britanija, Belgija, Danska, Francuska, Italija, Luksemburg, Holandija, Norveška, Portugal, Švedska i Turska. Vileta je u njegovim zapažanjima pretekao Bendžamin Frenklin koji je još 1784. u jednom pismu ismevao činjenicu da ljudi spavaju tokom jutra, a onda pale sveće da bi radili.


Oko 30 odsto gradjana zadovoljno radom vlade\nOko 30 odsto gradjana zadovoljno je radom Vlade Srbije, dok je 40 odsto nezadovoljno, pokazuju istraživanja Centra za istraživanje, transparentnost i odgovornost – Crta.\nIstraživanje, koje je radjeno četiri meseca posle izbora, pokazuje da 67 odsto ljudi misli da političari gradjanima ne govore istinu.\nSvaki četvrti gradjanin Srbije smatra da će Skupština Srbije kontrolisati Vladu Srbije, 18 odsto da će poslanici zastupati interese gradjana, a takodje 18 odsto smatra da su poslanici dostupni gradjanima.\nTrećina gradjana Srbije je zainteresovano za politiku. U istraživanju je zabeležen porast u učešću gradjana u akcijama, pre svega kroz razgovor o politici, sa 36 na 40 odsto u prethodne dve godine, dok 16 odsto gradjana učestvuje u potpisivanju peticija, a 56 odsto je spremno da to učini.\nInformisanost gradjana o institucijama je u blagom porastu, ali tek trećina ljudi zna koliko poslaničkih mesta ima u Skupštini Srbije, 26 odsto zna koliki je mandat predsednika, dok je utisak da gradjani ne razumeju značaj izbornog sistema, rekla je direktorka istraživanja, predstavnica Ipsos stratedžik marketinga Svetlana Logar.


Žan Klod Junker - Blic Online\nEvropska unija je bila previše oprezna i zabrinuta za budžet po pitanju vakcinacije protiv kovid-19 i trebalo bi da prestane da vodi "glupi rat oko vakcina" s Velikom Britanijom, izjavio je bivši predsednik Evropske komisije Žan-Klod Junker, piše Gardijan.\n"RAZOČARAN SAM EVROPSKIM DOPRINOSOM" Junker: "Efekti korona krize će potrajati DUŽE, mere solidne, ali ne i dovoljne"\nBivši predsednik Evropske komisije Žan Klod Junker smatra da je potrebno značajno povećanje budžeta EU, dodajući da svi dosadašnji predlozi, uključujući i onaj njegove komisije iz 2018. godine, nisu dovoljni za suočavanje sa korona krizom.\n"NIŠTA NISMO NAUČILI" Junker: Dozvolili smo da ponovo bukne konflikt između severa i juga\nBivši predsednik Evropske komisije Žan-Klod Junker ukazao je na nedovoljnu solidarnost među severnim i južnim članicama EU u krizi izazvanoj epidemijom korona virusa.\nJunker kritikuje Nemačku i EU zbog zatvaranja granica: Ne razumem kako su države preko noći došle na ideju da je to dovoljno\nPredsednik Evropske komisije Žan Klod Junker kritikovao je Nemačku zbog zatvaranja granice prema Luksemburgu usled pandemije virusa korona.\nJUNKER ZA MASIVNO POVEĆANJE BUDŽETA EU "Evropske obveznice su dobre, ali to traje predugo"\nU aktuelnoj krizi tokom pandemije korona virusa reč je o zdravlju ljudi, o životu i smrti, i to ima sasvim drugi kvalitet od svih drugih ranijih kriza u EU, istakao je bivši predsednik Evropske komisije Žan Klod Junker koji se zalaže za povećanje budžeta EU.\nJunker: Ursula fon der Lajen i ja smo kao DVOJICA PAPA u Vatikanu\nBivši predsednik Evropske komisije Žan-Klod Junker izjavio je da još ima kancelariju u zgradi Berlejmon koju je nazvao "arhitektonskim monstrumom".\nJunker: Naslednici ću lično reći da "PAZI NA EVROPU"\nNa kraju svog petogodišnjeg mandata na čelu Evropske komisije Žan-Klod Junker je danas rekao da ne želi da daje nikakve javne savete svojoj naslednici Ursuli fon der Lajen, nego će joj lično reći da "pazi na Europu".\nJUNKER OPTIMISTIČAN: Tramp će malo da JADIKUJE ali nam neće uvesti carine\nOdlazeći predsednik Evropske komisije Žan-Klod Junker tvrdi da američki predsednik Donald Tramp neće uvesti nove tarife na uvoz evropskih automobila.\nVelika Britanija će istupiti iz EU do 31. januara sledeće godine, izjavio je predsednik Evropske komisije Žan-Klod Junker.\nStateški cilj Srbije je punopravno članstvo u Evropskoj uniji, a ne status privilegovanog partnerstva, poručila je danas ministar za evropske integracije Jadranka Joksimović i naglasila da Srbija ostaje posvećena evropskom putu i da neće menjati svoju politiku, ali da očekuje od EU da jasno definiše svoje interese i politiku proširenja.\nHan: Dobar sastanak sa Vučićem u Briselu\nEvropski komesar za susedsku politiku i proširenje Johanes Han saopštio je danas na Tviteru da je dobro protekao sastanak koji je zajedno sa predsednikom Evropske komisije Žan Klod Junkerom imao sa predsednikom Srbije Aleksandrom Vučićem u Briselu.\nPredsjednik Evropske komisije Žan-Klod Junker optužio je britanskog premijera Borisa Džonsona da je širio laži tokom kampanje povodom referenduma o "Bregzitu", piše britanski dnevnik "Indipendent".\nRAZOČARANI BLOKADOM PREGOVORA Evropski parlament danas glasa o rezoluciji kojom podržava proširenje EU\nEvropski parlament glasaće danas o rezoluciji kojom se osuđuje odlaganje pristupnih pregovora Albanije i Severne Makedonije i daje podrška nastavku politike proširenja na Zapadni Balkan.\nPRODUŽAVA SE MANDAT JUNKERU? Ursuli fon der Lajen i dalje nedostaju komesari\nImenovanoj predsednici Evropske komisije Ursuli fon der Lajen tri nedelje pred planirani početak mandata nedostaju tri komesara, za proširenje, za transport i unutrašnje tržište i za odbranu, a u Briselu se procenjuje da bi problemi s izborom novog tima Komisije mogli bi produžiti mandat odlazećem predsedniku Žanu Klodu Junkeru na još najmanje mesec dana.\nTurski predsednik Redžep Tajip Erdogan obećao je da će da "otvori vrata" za sirijske izbeglice u Evropu ako Evropska unija vojnu operaciju Turske na severoistoku Sirije bude ocenila kao okupaciju.\nPremijer, Andrej Plenković, izjavio je danas da Hrvatska ima čvrste garancije predsednika Evropske komisije, Žan Klod Junkera, da će dobiti pozitivnu ocenu kriterijuma vezanih za ulazak u Šengen, prenela je Hina.